kalimput babarpisan dening ambujêng sato wana. Cêkakipun ing ngriku sagêd sumêrêp bilih ambêbêdhag punika pancèn kenging kangge jampi susah.
Sapunika kadospundi têrangipun, bilih ambêbêdhag punika ugi kagolong dhatêng salah satunggaling ulahraga. Măngga sami kamirêngna:
Wiwit pangkat saking griya mila, tiyang badhe ambêbêdhag punika sampun kenging kawastanan ulahraga, awit lumampahipun saking griya ngantos dumugining wana, kalihan ambêkta sanjata tuwin pirantos sanès-sanèsipun, punika têmtu sampun angêdalakên riwe ingkang botên sakêdhik. Upami tiyang sabên enjing utawi sontên asring ngulinakakên mlampah-mlampah dhatêng wana, punapa malih manawi krêsa nyangking sanjata ingkang wawratipun botên kirang saking gangsal katos, sanajana botên badhe ambêbêdhag, kula purun tanggêl, bilih tiyang wau badhe bagas saras gêsangipun.
Racakipun gêrma punika ugi landhêp pamirêng tuwin paningalipun, langkung-langkung tumrap gêrma ingkang padatanipun anyanjata andhapan, jalaran sadumugining wana, tiyang ambêbêdhag punika ingkan prêlu piyambak kêdah angêmpakakên păncadriya kêkalih wau. Dados saking kulinanipun dipun asah, păncadriya wau, dangu-dangu lajêng sagêd landhêp. Ing nginggil kula têrangakên, bilih gêrma ingkang padatanipun anyanjata andhapan punika racakipun awas paningalipun tuwin landhêp pamirêngipun, awit tiyang nyanjata andhapan punika limrahipun ing wanci dalu, jêr sabanipun andhapan punika ugi ing wanci dalu.
Nyanjata andhapan punika manawi sagêd kaangkah ing mripatipun, lan sabotên-botênipun kêdah kenging sirahipun. Awit andhapan punika manawi namung kataton saperanganing badan ingkang sanès kasêbut ngajêng wau, sajakipun botên kaangge raos, utawi malih ambêbayani sangêt, langkung prayogi katêbihana kemawon, amargi tamtu lajêng asoroh amuk. Pramila punika tiyang ingkang nyanjata, sadèrèngipun namakakên sênjatanipun, kêdah mènèk rumiyin utawi kêdah sampun yakin bilih sanjatanipun ingkang kapisanan tamtu badhe angrampungi. Awit manawi botên makatên, tiyang wau têmtu lajêng kapêksa pêrang tandhing kalihan andhapan.
Gêgayutan kalihan prakawis punika, pun gêrma kêdah trampil anggènipun ngolahakên dêdamêlipun landhêp, awit manawi lena sakêdhik kemawon tamtu tiwasipun, jêr andhapan punika manawi sampun mambêt obat botên kenging kangge sêmbranan malih.
Ulahraga ingkang wêkasan tumrapipun tiyang ambêbêdhag, inggih punika kêdah ngulinakakên lampah dhodhok utawi anjrunthul, kanthi botên [botê...]
--- 353 ---
[...n] ngêdalakên suwantên sakêdhik-kêdhika. Dene prêlunipun lampah dhodhok utawi anjrunthul wau, botên sanès namung amrih kaling-kalingan gêgrumbulan ingkang alit-alit lan sagêd cêlak anggènipun badhe ngêmpakakên sanjatanipun. Saking dayaning lampah dhodhok wau, otot-ototing pupu tuwin kempol, tamtu mindhak mathokol.
Cêkakipun, sasolah-tingkahig grêma wontên ing wana wau, manawi dipun sawang, namung awujud ulah raga thok kemawon.
Kajawi saking punika, ambêbêdhag punika manawi tumrap jaman kina, kenging kaangge anggulawênthah lare, supados anggadhahi watak kêndêl utawi purun dhatêng rêkaos. Ananging manawi tumrapipun wêkdal sapunika, kula kintên sampun kathah tiyang ingkang sami botên mupakat dhatêng pamanggih wau. Malah wontên ugi sagolonganing tiyang ingkang mastani, bilih ambêbêdhag punika tumrapipun lare malah nênuntun watak ambêk siya dhatêng sasamining ngagêsang. Makatên wau manawi nyikara sato ingkang migunani tumrap manungsa.
Minăngka panutuping karangan kula, kula namung nyumanggakakên kadospundi pamanggihipun para maos bab ambêbêdhag wau.
Susantri.
Jagading Sato Kewan
Bab Pêksi Putêr
Wontênipun ing padunungan kula, pêksi putêr punika kalimrah sangêt kaingah dening têtiyang, kaanjingakên minăngka kalangênan utawi ngêmungakên kangge pêpasrèning gêgriya kemawon, malah wontên ugi ingkang mahanani dados tuwuhing daya piandêl warni-warni, botên beda kados pêksi prêkutut.
Saking kêlimrahipun pêksi wau kaingah, dumuginipun ing padhusunan kemawon sok wontên tiyang arêraosan makatên: yèn wis bisa gawe omah wangun cara Palembang mêngkono, pantês-pantêse ing jrambah ngarêp kudu ana gandhulane kurungan, isi manuk putêr, apêse sapasang. Ora-orane iya prêkutut sing anggunge kêpenak lan anglêr, dadi mungguhing wong omah-omah katon ngêngrênge ...
Ingkang sampun kula sipati, tumrap tiyang ingkang ragi kacêkapan, anggèning ngingah pêksi putêr punika adhakan botên tarimah satunggal, nanging trêkadhang malah ngantos sawatawis jodho kathahipun, makatên caranipun ing padhusunan. Langkung-langkung tumrap ingkang kaduk birai ngingah, lan manggèn ing papan sêpên tur têbih saking papan rame, anggunging putêr ingkang tansah anggantêr sêsauran, punika yèn dipun raosakên, ing sêmu kados dening sasmita bilih gêsanging tiyang ingkang gadhah ingah-ingahan wau tansah kêbak katêntrêman.
Sawênèhing tiyang wontên ugi ingkang tabêri nitèni tuwin ngêmatakên dhatêng anggunging pêksinipun, punika malah sagêd cariyos bilih ngingah putêr wau manjing dados lêlintuning simpên êjam, inggih punika [pu...]
--- 354 ---
[...nika] sagêd anêdahakên wanci. Makatên punika botên anèh, amargi kabêkta saking kulinanipun nitèni pênd


text:
?"
Mbah Pamin :
Meirika : "Menawi lintingan katul menika srananipun menapa Mbah?"
Mbah Pamin : "Tegese ngundurne panca baya kiblat papat sing sedaya ala-ala bisa sumingkir."
Meirika : "Ngagem sekar boten Mbah ?"
Mbah Pamin : "Nganggo kembang boreh sing ditempel kae?"
Meirika : "Sanesipun menapa malih Mbah?"
Mbah Pamin : "Nah, nek wiwit nagnggo thakir jenenge pencok bakal sing isine bumbon komplit ana beras, kacang ijo, kunir, brambang, bawang, uyah, lombok, gula jawa, klapa, endog. Lha ana suruh dilinthing taline lawe putih isine gambir, enjet, lan bako."
Meirika : "Menika namanipun menapa Mbah?"
Mbah Pamin : "Gantal. Suruh dilinting kuwi mau jenenge gantal. Nek wong desa ora duwe lawe putih ya ndudut kantong gandum, ora ngelengne tuku. Nah iki mau diwenehne nggon kembang mau. Terus ana kunir. Kunir sing diparut kuwi jenenge parem taun."
Meirika : "Menika srana utawi tegesipun menapa Mbah?"
Mbah Pamin : "Parem taun kuwi tegese sarana obate lemintal sing antarane ak kowe ora weruh nek kesampar kesandung kuwi ketaton. Kuwi mau tambane parem taun."
Meirika : "Menawi rujakan menika Simbah anggenipun nindakaken kados pundi?"
Mbah Pamin : "Rujakan ki nek pari arep bledug sembrobot jenenge. Kuwi pari lagi meteng. Cara uwong kuwi nyidam. Nah wayah kuwi dikirim rujak. Sing dikirim kuwi semara bumi utawa Mbok Sri. Suapayane pari sing sembrobot kuwi mau gek bledug metu parine. Kaya wong nyidam kae lak nek nyidam kepingin mangan woh-wohan sing seger supayane awake rasane seger ngono ndhuk."
Meirika : "Lajeng pirantinipun kangge ngrujak menika menapa kemawon Mbah?"
Mbah Pamin : "Ya usume woh-wohan apa wae kenek ndhuk. Sing penting yen iso malah ana bentis e, timun e, mlandhinge, pohong mentah, gedhang kluthuk. Yen ana diwenehi malah luwih apik nduk."
Meirika : "Kengeng menapa Mbah kok kedah wonten ingkang mekaten?"
Mbah Pamin : "Lak woh-wohan kuwi okeh isine ndhuk. Supayane pari sing dibobot mengko ngetokake pari sing isine mentes-mentes kaya woh-wohan sing dirujak kuwi mau."
Meirika : "Anggenipun nyaosaken rujakan menika wonten pundi kemawon Mbah?"
Mbah Pamin : "Dipincuki dadi papat diselehne pojokan papat nek sawah."
Meirika : "Kedah sekawan menapa Mbah?"
Mbah Pamin : "Iya kuwi ngemu teges pajupat. Limang pancer petang kiblat. Lha nek arep mulung, nyulik gampangane neseli sega liwet. Ya kuwi sing disebut ak titip tanem tuwuh wektu dino iki tak boyong gedhong slayur."
Meirika : "Gedhong peteng kaliyan gedhong slayur menika bedanipun menapa Mbah?"
Mbah Pamin : "Padha wae. Lha nek jawabe pas wiwitan kae. Bismilahirrohmanirrohim cikal bakal sawah ngendi .... (nek kulon Malangan ya kulon Malangan disebut) aku titip tanem tuwuh njaluk lemu metu aos. Nek enek sedya ala-ala kiblat papat balekna. Kuwi sing dikon kuwi semara bumi sing dikon. Aja nganti ngama olehku titip tanem tuwuh. Mulakna diwenehi laos, supayane aos kuwi mau."
Meirika : "Neseli sega liwet menika ancasipun kangge menapa Mbah ?"
Mbah Pamin : "wayahi neseli sega liwet kuwi tujuane nebus sega liwet anggone titip tanem tuwuh ana ing lepat panasan. Jawabe ngono, dinane apa pas awakmu wiwit disebut. Tak boyong ning gedhong peteng njaluk
ayem tentrem anak-anak beranakan ning gedhong peteng. Tak ladekne sri keprabiku cukupa ngarep turaha buri."
Meirika : "Cukupa ngarep turaha buri tegesipun menapa nggih Mbah ?"
Mbah Pamin : "Sedheng ngarepan kene cukup, bisa turah dikokne mburi kana."
Meirika : "Wonten obong-obongipun menapa boten Mbah?"
Mbah Pamin : "Iya nganggo nalika wiwit mau pasang saji, gegodhongan, kembang mau pas njawab ya karu obong-obongan. Sing dijawab semara bumi. Titip tanem tuwuh njaluk apik."
Meirika : "Menawi neseli sekul liwet kala wau kedah ngagem gereh pethek Mbah?"
Mbah Pamin : "Iya kudu no. Gereh pethek, endhog mateng, sambel gepeng. Kuwi mau karmane Mbok Sri kuwi gereh pethek karu sambel gepeng kuwi. Lha diwenehi sega salawuhe kuwi yen ana bocah nyedhak supaya njupuk ben dipangan karu lawuhe kuwi. Segane kaya gilik kae diwenehi lawuh pecel apa jangan tahu tempe bakmi goreng ya kenek."
Meirika : "Menawi ron turi kaliyan ron bentis menika intine kangge menapa Mbah ?"
Mbah Pamin : "Lha nek godhong turi karu godhong bentis dilinting ditali kae jenenge adhem-adheman. Nah adhem-adheman kuwi nek ngandhakne intine para luhur kaki nini udhek-udhek gantung siwur sing wis sowan pengayunan. Bisa a ayem tentrem olehe manggon ana ing alam kubur nganti dina kiamat. Terus kedawa-dawa Malaikat sing nek njero kubur bisa a pangapura pisowane pengayunan para leluhur kuwi mau. Bisa a temeplok dadi panutane. Lha nek kembang kuwi sing dikeki Mbok Dewi Pertimah sing manggon ana ing Mekah Medinah. Awit dicaosi merdi kuwi kon
setiti ngati-atı olehe nggunakake apa wae saben dina salawase urip rina lan wengi."
Meirika : "Gantalan kala wau talinipun kedah putih Mbah?"
Mbah Pamin : "Kudu putih. Wis ra ketang paribasane amung ndudut kanthong gandum kudu lawe putih."
Meirika : "Menika mralambangaken menapa Mbah ?"
Mbah Pamin : "Lha ya suci kuwi engke."
Meirika : "Menawi irisan pandan campuranipun sekar menika tegesipun menapa Mbah?"
Mbah Pamin : "Iya, suapayane wangi. Jaman biyen kuwi nek enek wong neseli sega liwet kae wis okeh cah cilik-cilik sing mara arep golek sega liwet kuwi. Segane dijupuk banjur dipangan. Nek ketok ana kebul-kebul nek sawah wis ribut mlayu nyang sawah."
Meirika : "Menawi asal-usulipun nami Kedungsono menika Mbah Pamin mangertos menapa boten?"
Mbah Pamin : "Diarani kedungsono kuwi pancen nek kene iki dhisik okeh er

dataset: HuggingFaceFW/finepdfs


text:
SMA Negeri 1 Blora, minangka salah siji dari Sekolah Menengah Atas Negeri sing dumunung ana ing kalurahan Tempelan, kacamatan Kutha Blora, Kabupatèn Blora, Jawa Tengah, Indonésia. Kayadéné ing sekolah menengah atas lumrahé, mangsa pendidikan sekolah ing SMA Negeri 1 Blora ditempuh ing sajeroning wektu telung taun wulangan, wiwit saka Kelas X nganti Kelas XII.
Fasilitas
Manéka fasilitas didarbèni déning SMAN 1 Blora kanggo nunjang kagiyatan pasinaon. Fasilitas mau antarané:
 24 ruwang kelas
 Masjid
 Kapustakan
 1 ruwang Kepala Sekolah
 1 ruwang BP/BK
 1 ruwang Tata Usaha
 1 ruwang Wakil Kepala Sekolah
 1 ruwang Guru
 1 ruwang laboratorium Biologi
 1 ruwang laboratorium Fisika
 1 ruwang laboratorium Kimia
 2 ruwang laboratorium Komputer
 1 ruwang laboratorium Basa
 1 ruwang laboratorium IPS
 1 ruwang UKS
 1 ruwang Koperasi
 3 ruwang KM Guru
 14 ruwang KM Siswa
 2 ruwang Ketrampilan
 1 ruwang Pramuka
 1 ruwang OSIS
 1 ruwang Seni Musik
 1 ruwang Drum band
 1 ruwang Ketrampilan Otomotif
Tenaga pendidik
Tenaga pendidik (guru) gunggung 32 kanthi kuwalifikasi sarjana. Kanggo persiapan ngadhepi program RSBI, 11 guru nerusaké pasinaon tingkat Strata 2 lan nggiataké kursus basa Inggris, komputer, lan internet.
SBI
Wiwit diguliraké rencana pelaksanaan program SDIP (School Development Invesment Plan) sing sabanjuré owah dadi SBI (Sekolah Nasional Bertaraf Internasional) kulawarga SMAN 1 Blora terus nyiapaké dhiri.
Ekstrakurikuler
Organisasi Siswa Intra Sekolah (OSIS) SMAN 1 Blora ana sawatara kagiyatan ekstrakurikuler (ekskul) sing aktif antarané:
Ulah raga
Ana manéka warna kagiyatan ulah raga kaya ta: bal-balan, voli, basket lan sapanungggalané.
Seni
 Senitari.
 Drum Band
 Band
 Paduan Suara
Prestasi
Réferènsi
Pranala njaba
 Situs web SMAN 1 Blora
Negeri 1 Blora

dataset: wikimedia/wikipedia


text: Paropong kuwe salah siji kecamatan nang , Jawa Barat, Indonesia.


text:
Menak Malebari (Jilid 2), Balai Pustaka, 1934-35, #844 - Sastra Jawa
Menak Malebari (Jilid 2), Balai Pustaka, 1934-35, #844
Serie No.1155a
Bale Pustaka - 1935 - Batawi Sèntrêm.
17. Wong Agung Lênggah Siniwaka Wontên ing Malebari
1. wus kadya kadhatonira | Wong Agung Surayèng Bumi | anèng nagari Kusniya | ing dina Soma tinangkil | aglar para narpati | kang pra dipati supênuh | punggawa ulubalang | prawira satriya mantri | ambalabar kadya samodra ludira ||
2. wong agung ing Parangteja | lan Dipati Guritwêsi | katiga Sri Bawadiman | kang munggèng ngarsa tan têbih | para putra nambungi | Radèn Jayusman nèng ngayun | nulya Rahadèn Ruslan | lawan Radèn Rustamaji | Radèn Hasim Kuwari kang timur pisan ||
3. para ratu kang pangarsa | Natèng Kohkarib nambungi | nulya Sri Bupati Selan | Lamdahur kang anambungi | Lawan Rajèng Yunani | Rajèng Kebar kang sumambung | ing Rum Kênahan Kangkan | Ngindi Raja Kaladini | ing Ngabêsi Raja Sadat Kadarisman ||
4. Rajèng Bangit Darundiya | Suratisdaham Surati | Raja Samsir Ibnu Buldan | narendra ing Kăndhabumi | Raja Kemar Kuwari | ing Yujana kang sumambung | Narpati Kewusnendar | ing Miskat Sakirdanali | Raja Kasbumirat Sang Natèng Katijah ||
5. Pirkari Raja Sarsaban [Sarsa...]
[...ban] | kang umur nêm atus warsi | Puldriyan Raja Sapardan | Sarwal Raja Pusanggarim | Raja Dêbrun ing Dêmis | Raja Kunawar lan Kuljum | Narpati Ngambarsirat | Kirmani Kendah Biraji | kang ambanjêng ratu kêmbar kawan dasa ||
6. banjêng para rajaputra | Narpati Kaos pangirid | Prabu Sayid Ibnu Ngumar | Ibnu Jarmaktal putrèki | Marsandi Umardani | Marmaya ingkang sêsunu | Rajaputra Marjaman | Rajèng Kohkarib sêsiwi | Radèn Sirat Mardanus putra ing Yunan ||
6. Banarungsit putra Selan | lan ari Radèn Pirngadi | Suptandar putra ing Kebar | Radèn Kiswarin Diswarin | rajaputrèng Rum kalih | Radèn Kodrat Samadikun | lawan Samardikaran | Rajaputra Sarkab Turki | Kahar Kusmèn atmajane Kewusnendar ||
7. kathah lamun cinatura | ingkang para rajasiwi | sadaya sampun prawira | tate anguwisi kardi | kadya puspita giri | para raja para sunu | tuwin kang para putra | wus datan kêna winilis | kadya laut ing măngsa kapat mèh pasang ||
8. eca dènnya siniwaka | Wong Agung Surayèng Bumi | namung dening para nata | dhêdharan nèng păncaniti | larih mayêng para ji | hèr mawar nguswa para rum | wuwusên duta Dhayak | Sêngari Patih Dabatil | niyup saking gêgana tanpa larapan ||
9. mangsah nunggil para nata | wurine rada kapering | ngadêg sarwi alendhehan | wijoan Rajèng Yunani | cingak samya ningali | sira Sang Prabu Tamtanus
astanira kang kanan | mêntas anampani larih | ingkang kiwa anêpak pundhaking duta ||
10. pinêtêl-pêtêl garonjal | ratu kang samya umèksi | tan ana wruh wong kadohan | nyana abdi ing Yunani | samana graitani | mêngkono pratingkahipun | dènira ngêmpit sêrat | gumluwèh tan pati taklim | dene têka jujug gèn Sang Rajèng Yunan
11. tan pantês ratuning raja | nora tajêm ulat liring | tinêpak-têpak garonjal | duka Sang Prabu Yunani | pinidih jangganèki | tinapuk ing gêlas sumyur | ngadêg Sang Rajèng Kebar | rinêbut saking ing wuri | surat kêna Patih Dhayak arsa mêdal ||
12. cinandhak astane kanan | rinangkus tan bisa osik | binêkta marang ngayunan | ngungun kang para narpati | Prabu Tamtanus angling | wong ing ngêndi tambung laku | mamak ing parikrama | umatur Patih Dabatil | pan kawula dutane Sang Rajèng Dhayak ||
13. Sang Aprabu Yablulawal | kula pun Patih Dabatil | inguculakên saksana | pagene ta murang niti | apa ratuning anjing | tan ana tatakramamu | sigra sumambung raja | ing Kusniya Malebari | kakang prabu yèn punika Patih Dhayak ||
14. sampun carane ing ngrika | tanpa krama rèh tan yukti | tur nagri agêng kalintang | jajahan nagari wukir | manungsa kang sapalih | wadya sapalih lêlêmbut | balane kang manungsa | warnine sami jêginggis | kinèn linggih Patih Dabatil wus lênggah ||
15. sawurine [sa...]
[...wurine] Umarmaya | kang sêrat katur ing gusti | Wong Agung Surayèng Jagad | mèsêm dènira nampani | surat sinungkên aglis | kinèn maos Marmayèku | ngadêg ambuka surat | têmbaga rinajawrêdi | duk winaca amucung ukaranira ||
18. Sêrat Panantang saking Dhayak Sêngari
18. Pocung[1]
1. layang ingsun ing Dhayak Sêngari Prabu | Raja Yablulawal | ratu sudirèng ajurit | kang sinêmbah para ratu ulubalang ||
2. dhumawuha marang Bawadiman Prabu | pagene ta sira | mêjanani angilani | Yablulawal pan ora katon manusa ||
3. sutaningsun Ki Prabu Kiswapangindrus | nyêngkêr anakira | Ni Dèwi Kun Amaryati | dadak sira lakèkkên karo wong liya ||
4. sira iku amèt sraya ratu agung | soroh anakira | wong Kuparman iku prapti | ngandêlakên balane kadi samodra ||
5. kaya alun sugih bala para ratu | iku Bawadiman | putrimu aturna aglis | sun panggihkên lan Ki Prabu Sindhangdhayang ||
6. Si Pangindrus ya iku pacanganipun | lan Si Kakungingrat | ajakên nungkul mring mami | lamun ora mêngkono hèh Bawadiman ||
7. ingsun pemut wuwuhana sarayamu | patang mono êngkas | ing Kusniya Malebari | pan wus pasthi rusak saking astaningwang ||
8. sira iku Bawadiman yêkti ngrungu | kasantikaningwang [kasantika...]
[...ningwang] | ratu wudhu ing ajurit | ratu moncol ing bumi Si Yablulawal ||
9. lêlarènmu jêrokna jêmbarna iku | lawan agawea | iya kapurancang wêsi | balowrêtinira sundh

config: jv


Republika Srpska
Republika Srpska (Basa Serbia: Peпyблиka Cpпcka, Republika Srpska ( rungokna), uga Cpпcka, Srpska; Basa Bosnia lan Basa Kroasia: Republika Srpska; Basa Inggris: Republic of Srpska utawa Republika Srpska) kuwi siji saka loro èntitas pulitik kang makili pamaréntah dhaérah tingkat ngisor ing negara Bosnia-Herzegovina; êntitas sijinè yakuwi Federasi Bosnia Herzegovina. Ibukutha Republika Srpska yakuwi Banja Luka. Èntitas iki panggonan saka telung ètnik, yakuwi: Serbia, Bosniak lan Kroat.
Bab lan Paragraf
Kutha-kutha[sunting | sunting sumber]
Kutha-kutha kang gedhé ing Republika Srpska yakuwi:[rujukan?]
- Banja Luka - 250.000
- Bijeljina - 140.000
- Prijedor - 112.000
- Doboj - 105.000
- East Sarajevo - 71.000 - 88.000
- Gradiška - 75.000
- Trebinje - 70.000
- Prnjavor - 45.000
- Mrkonjić Grad - 40.000
- Foča - 35.000
- Novi Grad - 30.000
- Bileća - 25.000
Cathetan: kutha Brčko minangka bagéyan saka Distrik Brčko, dadi wilayahé kaloro èntitas (Republika Srpska lan Federasi Bosnia Herzegovina).
Delengen uga[sunting | sunting sumber]
- Pulisi Republika Srpska Police
- Tentara Republika Srpska
- Pamérangan pulitik Bosnia-Herzegovina
- Distrik Brčko
- Regions of Republika Srpska
- Dinar Republika Srpska
- Sajarah Republika Srpska
- Sajarah Bosnia-Herzegovina
- Air Srpska
- Republik Srpska Krajina


Kontaktor vakum
- Kontaktor vakum utamané kasusun saka interrupter vakum lan mekanisme operasi.Interrupter vakum nduweni rong fungsi: kerep ngganggu arus operasi lan mateni busur kanthi dipercaya liwat arus operasi normal.
- Kontaktor vakum kasusun saka pigura daya insulating, basa logam, lengen drive, sistem elektromagnetik, saklar tambahan, lan tabung ngalih vakum
- Kontaktor vakum nduweni kemampuan mateni busur sing kuwat, kinerja resistensi tekanan sing apik, frekuensi operasi sing dhuwur, lan umur layanan sing dawa
- Tambah ing automation lan munggah ing urbanisasi wis ndongkrak dikarepake kanggo Motors, kapasitor, switchgear, trafo, etc. Iki samesthine kanggo drive dikarepake kanggo kontaktor vakum.
Pembalap Utama Pasar Kontaktor Vakum Global
- Panjaluk kanggo kontaktor vakum saya tambah akeh ing saindenging jagad amarga tambah akeh otomatisasi lan industrialisasi.Panjaluk listrik dhuwur amarga tambah akeh populasi ing saindenging jagad.Iki uga nyopir pasar kontaktor vakum global.
- Tambah ing jaringan distribusi lan modernisasi infrastruktur daya sing ana uga diantisipasi kanggo ngedongkrak dikarepake kanggo kontaktor vakum sak periode ramalan
Analisis Dampak COVID-19
- Pandemi COVID-19 wis ngganggu kabeh rantai nilai pasar kontaktor vakum.Pandemi wis ngalangi pasokan bahan mentah lan tenaga kerja ing pasar.Panjaluk kontaktor vakum kena pengaruh banget ing saindenging jagad, amarga sawetara langkah kunci sing diadopsi dening macem-macem negara kanggo ngontrol pandemik kasebut.Umume produsen kontaktor vakum ngupayakake strategi anyar kanggo ngowahi model bisnise.
Pangembangan Kunci
- Tanggal 10 September 2019, ABB ngrilis kontaktor vakum anyar kanggo ngalih beban listrik menyang penawaran voltase medium.Kontaktor iki cocog kanggo macem-macem aplikasi sing mbutuhake jumlah operasi sing akeh: wiwitan motor lan pusat kontrol motor, trafo, wiwitan alus, lan bank kapasitor sing ditutupi logam.
Asia Pasifik nyekel saham utama Pasar Kontaktor Vakum Global
- Adhedhasar wilayah, pasar kontaktor vakum global bisa dipérang dadi Amérika Lor, Eropa, Asia Pasifik, Amerika Latin, lan Timur Tengah & Afrika
- Asia Pasifik ndominasi pasar kontaktor vakum global ing taun 2019, amarga mundhak urbanisasi lan globalisasi ing wilayah kasebut.Tren kasebut dijangkepi terus sajrone ramalan amarga nambah investasi ing sektor industri, utamane ing negara kayata China, India, lan Jepang.
- Amerika Utara kira-kira nyekel saham gedhe saka pasar kontaktor vakum global ing sawetara taun sabanjure.Tambah ing tingkat urbanisasi lan elektrifikasi wis ningkatake panjaluk kontaktor vakum ing wilayah kasebut.
- Pasar ing Eropah kamungkinan kanggo nggedhekake ing jangkah sehat sak periode ramalan.Investasi dhuwur ing sektor sing bisa dianyari lan infrastruktur transmisi & distribusi dikira bakal nyurung pasar kontaktor vakum ing wilayah kasebut.
- Pasar ing Timur Tengah & Afrika lan Amerika Latin diantisipasi berkembang kanthi cepet sajrone ramalan.Sektor industri ing wilayah kasebut wis berkembang kanthi signifikan.Iki digambarake bakal nambah panjaluk kontaktor vakum ing mangsa ngarep.
Wektu kirim: Aug-05-2022


text:
apa sing ganggu gawé marang sesembahan-sesembahanku iki? Sayekti iku kalebu éwoné para wong atindak dudu.
60 Padha calathu: Aku krungu wong nonoman angucapaké (sesembahan-sesembahan) iku jenengé Ibrahim.
61 Padha calathu: Dhèwéké tumuli gawanen menyang ngarepané wong akèh, manawa-manawa dhèwéké padha aneksèni.
62 Padha calathu: Apa kowé sing ganggu gawé marang sesembahan-sesembahan iki, o, Ibrahim?
63 Calathuné: Iku pancèn ana sing ganggu gawé; iki panggedhéné, mulané padha takonana, manawa padha bisa caturan.\(^{1639}\)
---
\(^{1638}\) Cariyos Kanjeng Nabi Ibrahim ngremuki brahala, punika kasebutaken wonten ing kitab-kitab Yahudi, ing Gen R 38, tuwin ing Tauna Debe Eliyahu 2: 25 (Yewish En.)
\(^{1639}\) Kathah tiyang ingkang klèntu anggènipun negesi dhawuh ingkang mungel punika. Klèntunipun wau, déné boten angèngeti pada ingkang wonten
64 Tumuli padha ambalik marang awaké dhéwé, banjur padha calathu: Satemené kowé dhéwé sing padha wong atindak dudu.
65 Tumuli padha dinadèkaké tumungkul sirahé: Sayekti temen kowé iku wis weruh, yén iku ora (bisa) caturan.
66 Calathuné: Lah kapriyé! apa kowé iku padha angabdi marang saliyané Allah, barang kang ora migunani marang kowé babar pisan lan ora mitunani.
67 Jember tumrapé kowé lan tumrap apa kang kokawulani saliyané Allah; lah apa ta kowé iku padha ora mangerti?
Ar. mitunani marang kowé
ing pangandika ngriku. Ing sasampunipun tembung بَلْ فَحِلَهُ wonten padanipun. Dados tembung punika pisah kaliyan tembung ingkang sapisan wau. Dipun tegesi: panggedhéné iki kang nindakaké iku, punika leres, manawi ing sawingkingipun tembung ingkang kaping sapisan boten wonten padanipun. Nanging réhning ing sadaya kitab Quran ing ngriku punika mesthi wonten padanipun, mila kedahipun ukara kakalih wau kedah dipun tegesi piyambak-piyambak. Dados fa'alahu punika ateges sawenèh kang anindakaké iku wis anindakaké iku Rz:
وَاللَّهِ مِن وَإِذَا هُمْ حُيُطٌ بِلْ هُوَ قَرْنٌ جَبِيدٌ (Lan Allah iku anglimputi dhèwèké saka sarupaning sisihé. O, iki Quran kang minulya; utawi inggih saged tembung wau wonten ing ngriki mengku teges kados déné tuladha ing ngandhap punika) (Msb)." Déné ukara satunggalipun, inggih punika punika réhning pratélan ingkang boten sambet kaliyan ukara ingkang sampun, dados lajeng ateges: iki panggedhéné, awit punika boten dipun remuk déning Kanjeng Nabi Ibrahim, sarta sambet kaliyan ukara candhakipun: mulané padha takonana. manawa padha bisa caturan. Pratélan ingkang kantun nganggé tembung jama', punika boten dados punapa, jalaran tuladha bangsanipun makaten punika, inggih punika mufrad lajeng gentos jama', punika wonten ing kitab-kitab basa Arab sarta ing Quran Suci asring sanget kasebutaken, kados boten perlu kula terangaken.
1640. punika saged ateges padha dinadèkaké tumungkul sirahé utawi padha diinger lan disungsang sirahé. Wondéné padha dinadèkaké tumungkul sirahé, punika margi kawirangan, awit sesembahanipun kacihna anggènipun apes, ngantos mastani sinten tiyangipun ingkang damel pituna dhateng piyambakipun kémawon boten saged. Déné padha diinger lan disungsang sirahé, inggih punika: sami mundur palarasan saking anggènipun babantahan kaliyan Kanjeng Nabi Ibrahim ing sasampunipun sami ngakeni ringkihipun brahala-brahala wau.
68 Padha calathu: Obongen dhèwèké, lan padha mulungana sesembahan-sesembahanmu, manawa kowé padha arep tumandang gawé.
69 Ingsun ngandika: É, geni! diadhem lan dislamet tumrap Ibrahim;¹⁶⁴¹
70 Karepé arep padha nandukaké upayaning panglawan marang dhèwèké, ananging padha Ingsun dadèkaké wong kang banget kapitunan.¹⁶⁴²
71 Lan Ingsun anylametaké dhèwèké tuwin Luth (ngalih) marang tanah kang ing kono Ingsun barkahi tumrap sakèhing manusa.
72 Lan Ingsun aparing Ishaq marang dhèwèké apadéné Ya'qub, putu, serta kabèh padha Ingsun dadèkaké wong tulus.¹⁶⁴³
73 Lan dhèwèké padha Ingsun dadèkaké pangarep, kang nuntun (para manusa) kalawan paréntah-Ingusun, serta Ingsun aparing wewedhar marang dhèwèké alaku becik lan anjumenengaké salat tuwin awèh zakat, apa déné marang Ingsun (dhéwé) anggoné padha ngabdi;
¹⁶⁴¹. Lalampahan punika terang manawi ngurubaken latuning panglawan dhateng Kanjeng Nabi Ibrahim, nanging punika boten saged mitunani panjenenganipun serta panjenenganipun lastantun wilujeng boten kirang satunggal punapa. Ayat candhakipun nedahaken, bilih latu punika namung kaid, inggih punika panglawan ingkang sanget dhateng panjenenganipun, utawi perang anduwa panjenenganipun. Saged ugi para titiyang wau sami niyat badhé ambesmi Kanjeng Nabi Ibrahim, nanging upayanipun wau cabar atanpa dados. Salajengipun kula aturi mirsani 1910, 1910A.
¹⁶⁴². Miturut cariyois lalampahanipun Kanjeng Nabi Ibrahim ingkang kasebut ing Bèbel, Kanjeng Nabi Ibrahim naté peperangan kaliyan sang nata Khedorlaomer, ratu ing Elam, tuwin para ratu sarajanipun, serta Kanjeng Nabi Ibrahim unggul yudanipun. Kitab-kitab Yahudi ugi nyebutaken asmanipun ratu-ratu sawatawis ingkang dipun telukaken dëning Kanjeng Nabi Ibrahim.
¹⁶⁴³. Surat punika Surat Makkiyah (inggih punika dhawuh ingkang katurunaken ing Makkah). Punika anedahaken kalayan cetha, bilih panganggepipun Quran dhateng Kanjeng Nabi Ya'qub, punika
74 Apa déné Luth, iku Ingsun paringi kawicaksanan lan kawruh, serta Ingsun salametaké saka ing kutha, kang alaku jember; sayekti dhèwèké iku para bangsa kang ala,


text:
Batu Ketulis kuwe salah siji nang , propinsi Lampung, Indonesia.
Referensi


text:
Posts 118 Rep Power 2 11-12-2015 03:13 PM
Linuwih cocog Liga Premier Inggris 2015-2016 16 kaping minggu iki bakal ngowahi bebarengan antarane Aston Villa karo Arsenal kang bakal dianakak� ing Stadion Villa Park ing 13 Desember, 2015 lan bakal siaran dening Bein Olahraga 3 ing 20:30 am.
Match iki wis samesthine kanggo mbukak prasongko, nanging iki ora kudu nggawe tension saka match bakal suda. Gaweyan unyielding saka Aston Villa bisa metu saka ngisor klasemen bakal dites liwat game nyengsemaken Arsenal minangka tim tamu. Aston Villa mesthi banget bebaya rusak titik sabanjur� nalika patemon karo Arsenal ing akhir minggu. Wangun miskin supaya adoh ndadekake Villa slumped ing ngisor klasemen karo rekaman anyar ngempalaken total enem Nilai saka 15 pertandhingan. Joleon Lescott lan kanca-kanca bisa diwenehi direkam siji kamenangan anyar lan telung ndudohke asil lan kudu ngulu sewelas kalah.
Pelatih Remi Garde mentas nyewo in November pungkasan, sing dicokot saka janji liwat disualekno saka rong asil sing tarik supaya adoh, dadi iku bakal diwenehi gaweyan sakabehe supaya mblokir tingkat Arsenal. Dumateng ing Ciaran Clark, Idrissa Gueye lan Ashley Westwood, strategi kaslametan� Aston Villa kudu diputer ing disiplin uncompromising padha nalika nampa barrage saka ngawan pemain. Nalika tokoh striker Jordan Ayew minangka pilihan ing garis ngajeng, ketoke isih bakal nampa kangelan saiki nembus patemon nimbali saka pengunjung. Yen sampeyan bisa Skor page lan katon kalem nalika mengantisipasi strategi nyerang Arsenal, iku ora kamungkinan asil babak bisa wis disimpen dening Aston Villa ing akhir minggu kanggo 16 iki. Pertandhingan pungkasan Arsenal marang Aston Villa on May 30, 2015 lan banjur, mesthi, nggandrungi Arsenal ing game sabanjur�, nalika dibukak markas Aston Villa ing Liga Premier terus.
Lowongan kanggo Lowongan Aston Villa vs Arsenal:
05#30#2015 Arsenal 4-0 saka Aston Villa 02#01#2015 Arsenal 5-0 saka Aston Villa 09#20#2014 Aston Villa 0-3 Arsenal 14#01#2014 Aston Villa 1-2 Arsenal 08#17#2013 Arsenal 1-3 saka Aston Villa Lima pungkasan Pertandhingan Aston Villa:
12#05#2015 Southampton 1-1 saka Aston Villa 11#28#2015 Aston Villa 2-3 Watford 11#21#2015 Everton 4-0 saka Aston Villa 08#11#2015 Aston Villa 0-0 Manchester City 11#03#2015 Tottenham 3-1 saka Aston Villa Lima pungkasan Pertandhingan Arsenal:
05#12#2015 Arsenal 3-1 Sunderland 11#29#2015 Norwich City 1-1 Arsenal 11#25#2015 Arsenal 3-0 Dinamo Zagreb 21#11#2015 West Bromwich Albion 2-1 Arsenal 11#08#2015 Arsenal 1-1 Tottenham Hotspur Prediksi Tim Aston Villa vs Arsenal:
Aston Villa: Brad Guzan # Alan Hutton # Mikha Richards # Joleon Lescott # Kieran Richardson # Carles Gil # Idrissa Gueye # Ashley Westwood # Jordan Ayew # Jack Grealish # Rudy Gestede.
Arsenal: Cech # Debuchy # Koscielny # Monreal # Bellerin # Ramsey # Cazorla # Ozil # Sanchez # Walcott # Giroud.
Prediksi Aston Villa vs Arsenal: 0-1
_URL_ | Prediksi bola 12 Desember 2015


Gandaria
Gandaria (Bouea macrophylla Griffith) utawa jeneng lokal liyane yaiku jatake yaiku tanduran kang asale saka Indonesia lan Malaysia. tanduran iki urip ing dhaerah tropis, lan akeh dibudhidhayaake ing Sumatera lan Thailand.
Gandaria dimanfaatake woh, godhong, lan wite. woh gandaria duwe werna ijo nalika isih enom, lan asring dikonsumsi kanthi digawe rujak utawa campuran sambel gandaria. woh gandaria kang mateng duwe werna kuning, duwe rasa kecut-legi lan bisa langsung dipangan. godhonge bisa digawe lalap. wit gandaria bisa digunaake dadi papan. Gandaria yaiku sawijining flora identitas Jawa kulon.


osik, mung krasa ngêdalkên rêmbag, kang tan mêdal manah suci, kosok wangsulé malih, purwaning jagad puniku, lan wasananing jagad, riningkês kalih prakawis, thok thêlipun mung gusti lawan kawula.
Lan alus kalawan kasar, lêmbut wadhag urip mati, rina wêngi sapadhanya, wujud kêmbar iku [10] pasthi, têtêp liling – liniling, wit wujud janggêlêga iku, sing janggêrêng gasalnya, janji wujud sami prapti, yèn kawula wus pracaya nut ing karsa.
Sayêkti wus datan cidra, lir Krêsna lan Wisnu Murti, lir sato lawan rimbagan, kèndêl Sriyana turnèki, suka Sang Hyang Pramèsthi, déné tan gèsèh turipun, Nurada lan Sriyana, nulya Hyang Takswaka aglis, nêmbah matur anggêlarkên kawruhira.
Dhuh pukulun yèn kawula, mênggah pangéran kang yêkti, mung saking pangèsthi amba, kang sampun ulun sungkêmi, tandhaning pangyasèki, wontên panyiptaning kalbu, waton ambêg sucipta, sagêd ning yêkti pinanggih, kang sinêdya botên lêpat pasthi nyata.
Mila parluning kawula, kêdah gulangên nêng êning, mirit ibarat Arjuna, lir banyu jun pamanèki, janji tan kungkah – kungkih, yêkti mênêp toyanipun, pasthi nyarong katingal, nyirnakkên onênging galih, yèn tan mawa onêng yêkti wus sawarna.
Langgêng ing salawasira, nèng balé baka swargadi, roh kasar wus kasarira, wus nunggal ing rahsa jati, tan kéwran ing pangèksi, osik pangandika jumbuh, yèku tétép pangéran, kèndêl aturé Sang rêsi, Sang Hyang Guru langkung sukaning wardaya.
Tan béda ancasing karsa, mung trap – patrap datan sami, dawa têrang cêndhak pêpak, [11] gantya Hyang Janaka rêsi, matur ing Hyang Pramèsthi, dhuh pukulun lamun ulun, manungsa lan jawata, tan béda praptaning pati, kang ingaran pangéran pan amung gêsang.
Wit obah mosiking cipta, murba masésa sayêkti, marang jagadé priyangga, mrana yèn koncatan pasthi, osik sayêkti mati, patiné yêkti sumusup, manjing dhatêng ing gêsang, kang langgêng salawasnèki, mung punika pantogé kawruh kawula.
Mênggah pêjahing manungsa, pasthi nusup gêsang malih, mulya ing salaminira, mung punika kawruh mami, kèndêl turé sang rêsi, Hyang Guru suka ing kalbu, déné sadaya sama, kawruhé kang para rêsi, cocog lawan kawruhé Rêsi Nurada.
Tan paé Hyang Girinata, cipta sasmitané sami, wijining adadi ika, kang dhingin amung sawiji, yèku têlênging janmi, minangka kraton hyang agung, hyang suksma maha mulya, hyang manon hyang maha suci, Hyang Pramèsthi mangkana andikanira.
Hèh kulup Éndra lan Brahma, Bayu Wisnu dipun aglis, kapriyé panêmunira, payo gêlar-[12]ên dèn aglis, mrih tunggal éka kapti, Hyang Éndra sigra umatur, mêdharkên kawruhira, mênggah sajatosing urip, yèn kawula mung dumunung nèng pangéran.
Kang sumusup ing buwana, kabèh nyawa ning sêkalir, kang dumêlah anèng jagad, tan liya dayaning siti, yèku ran maha suksci, wignya nyampurnakkên wujud, barang dèn pêndhêm sirna, miwah thêthukulan sami, tan lyan saking kamurahaning bantala.
Wisma miwah sandhang pangan, tan lyan sing bantala sami, yèku kang murah ing dunya, ngingoni sagung kumêlip, nadyan praptaning pati, dèn kêmuli bumi iku, mula ran sih ngakérat, kabèh wadhag saking siti, pêdhês asin sêdhêp sari – sari samya.
Gumêlar anèng bantala, sampurnané anèng bumi, mung punika kawruh amba, kèndêl Hyang Éndra turnèki, suka Sang Hyang Pramèsthi, dènya myarsakakên atur, anulya Sang Hyang Brahma, nêmbah ngaturkên pamanggih, dhuh pukulun yèn kawula mung dahana.
Dahana langkung kuwasa, sagêd anglêbur sakalir, kabèh brastha ing dahana, tur linggih sagêd gêsangi, ngratêngi barang kalir, agêng pitulunganipun, kang kêkêl sagêd akas, lan dados uwiting osik, nadyan pêtêng padhangé saking dahana.
Lan kang kocap jitabsara, jagad sadèrèngé da-[13]di, awang – uwung durung ana, mung dahana kang kaèksi, nèng alam sonya ruri, mung cahya ingkang kadulu, tondha lamun dahana, punika sêpuh pribadi, sang Hyang Brahma nêmbah kèndêl aturira.
Suka Hyang Guru miyarsa, Bathara Bayu wotsari, angaturkên kawruhira, mênggah sajatining urip, sayêkti namung angin, inganggêp pangéran agung, sadaya janma gêsang, uripé kalawan angin, nadyan kéwan pitik iwèn nganggo napas.
Nadyan kabèh thêthukulan, uripé kalawan angin, lamun angin datan ana, yêkti kabèh iki mati, kakayon agêng alit, yêkti gogrog êronipun, apês purêt godhongnya, déné grananing sujanmi, mapan bangkit panas adhêm saking napas.
Rasa pangrasa punika, panariking saking angin, dalah sumusuping suksma, yêkti mring sarining angin, mring ancang–ancang sami, tumlawung ing awang wangsul, isêp ing ngisêp samya, dènanggo urip sabumi, nêmbah mundur Hyang Bayu têlas turira.
Suka Hyang Jagad Pratingkah, myarsa turé putra kalih, kalihe malêbu rahsa, rahsa wijining adadi, Bathara Wisnu aglis, nêmbah ing Bathara Guru, pukulun yèn kawula, mênggah sajatining urip, datan wontên kajawiné namung toya.
Wit toya gêsang priyangga, boya wontên kang gêsangi, suprandéné pa-[14]n kuwasa, gêsangi urip sabumi, myang kabèh kang kumêlip, sadaya gêsang sing banyu, garinting kalamênta, gêsangipun saking warih, ingkang sipat jiwa wiji saking toya.


Lamongan
Loncat ke navigasi Loncat ke pencarian
Lamongan bisa tegesé:
- Kabupatèn Lamongan, Provinsi Jawa Wétan
- Kacamatan Lamongan, kabupatèn Lamongan, Provinsi Jawa Wétan
- Désa Lamongan, kacamatan Kaligondhang, Kabupatèn Purbalingga, Provinsi Jawa Tengah
| Kaca dhisambiguasi iki mratéla artikel-artikel sing ana gayutané karo sesirah Lamongan.
Yèn sawijining pranala njero ngeneraké panjenengan ing kaca iki, panjenengan bokmanawa duwé pepénginan supaya pranalané ngener langsung artikel sing dikarepaké.


cara Kanggo ketemu Bocah-bocah Wadon ing
Ketemu karo bocah-bocah wadon Kanggo milih saka
Bangkok iku panggonan kang gedhe Kanggo ketemu lan dadi atraktifPilihan gedhe ing kutha cilik Sadurunge saben dinten gesang kanggo Normal bocah-bocah wadon ndadékaké Kanggo cilik nyimpen saka yuta dolar. Bangkok lan soi kaetung mirah Sudhut lurung-lurung soi baht Pijet nyata Thai wong kang Model klub Tonlang karo bat Dina, taunan ragad anggota. Ing tangan liyane, secara harfiah Mayuta-yuta Bangkok siswa sing Biasa Thai wadon: baristas, kafe, Auditor, restoran, ladies, etc. Mesti wae, sing paling wong Sing isin lan cukup apik Kanggo takon pitakonan umum ing inggris. Iki basa alangi utawa shyness, Link kanggo situs Gendakan wis Kasedhiya utawa disimpen kanggo sampeyan. Yen sampeyan Arep kanggo ketemu Wong anyar ing Thailand, sing Paling populer camping Free ing Thailand sing wong-wong sing Ngijini sampeyan kanggo nglampahi dhuwit Sing ora kasengsem ing bocah-Bocah wadon ing Bangkok.
padha bisa laporan kanggo akuntan Ing telpon
Sampeyan bisa njupuk kauntungan saka Paling Gedhé lan paling populer Camping Free ing Thailand, luwih saka. Mesthi, paling saka Bangkok.
Bir, olahraga video, sampeyan bisa Seneng online lomba, chatting karo Manca liyane, kolam renang lan Malah paling semi-wuda kwartal Saka Thailand: Ibela castle, Ibela Grand.
Ana bir bar lan prices Saka ne abang lan putih Ing restoran sing padha. Nambani dhewe kaya sing tresna Free mripat-keno jajanan-Bangkok Kang sabanjuré panggonan kanggo bocah-Bocah wadon. Nanging rega dhuwur banget, iku Paling ayu, nglereni pinggiran. Dhuwit iki bisa Saposeidon-apa-Ang kep nam Huai-Kwan, Panas cah wadon putih model.
Utawa limang bocah-bocah wadon Padha ketemu ing hotel nalika Padha teka ing Thai Dating site.
Yen sampeyan ana ing Bangkok Sukhumvit, yen sampeyan ora wis Ngerti parlor pijet, sampeyan bakal Njaluk diwiwiti. Ana uga basa Thai pijet Baht dhuwur sadurunge ngetik wong Wadon ayu karo eseman, Sukhumvit Soy karyawan ing gedung olahraga Ing bale. Ana reregan kanggo tetep layanan tambahan.Oct. Iki pijet arane populer Ing Bangkok. Ana akèh bocah-bocah wadon Ing kutha, nalika nerangake kanggo Milih ngiringan ing kuwi kutha Saingan karo kabeh bar, klub, Panti pijet lan kawalan ing Hamburg utawa Amsterdam, Bangkok punika Sethitik beda. Sade lan socializing karo bocah-Bocah wadon ing umum rega, Senadyan sing layanan seksual, biasane Werna warata. Rega, baht hubungi kita kanggo Rega.


text:
nyuguhaké
bisa kaya mengkono?
Kepriyé déné Gusti
Yésus sing gesangé
utawa uripé apik
banget, kebak
akiré bisa kaya ngono sengsarané? Kenang-apa Gusti Allah marengaké Putrané dipaku nang kayu salib nganti séda ing kono? Apa Yésus klèru bab Sapa sajané Dhiri-pribadiné? Apa Gusti Allah gagal?
ora kleru apa-apa. Gusti
Yésus tansah mangerti yèn
Panjenengané bakal dipatèni
déning para wong sing jahat.
Malahan nalika Gusti Yésus
isih bayi, ana wong tuwa
sing jenengé Siméon tau
Jahudi, Gusti Yésus dhahar
bebarengan sing pungkasan
karo murid-muridé. Gusti
ngendikaaké prekara-prekara
sing éndah bab Gusti Allah lan
janjiné Gusti marang sapa
waé sing tresna marang
mundhut roti lan unjukan
banjur diedum-dum. Iku
kanggo ngélingaké para murid
mau yèn badané lan rahé utawa
getihé Gusti Yésus diparingaké
kanggo pangapuraning dosa.
Bengi iku uga, Gusti
Yésus tindak ndedonga
ing Taman Gètsémané.
Para murid sing
didhawuhi ngancani
Gusti Yésus padha
keturon. Pandongané
Gusti Yésus mangkéné:
"Dhuh Rama, menawi
kepareng cawan punika
Pétrus lan ngucap,"Kowé ya sering bareng
Yésus!" Kaping telu uga Pétrus nyélaki, persis kaya sing dingendikaaké Gusti Yésus sakdurungé. Malah Pétrus uga ngipat-ipati lan sumpah-sumpah.
Mitra-mitrané Gusti nyarèkaké Panjenengané nang pesaréan sing anyar.


text:
argi saking sae sarta anggumujêngakên. Kacariyos Kyagêng Mangir mirêng pawartos, bilih ing Mangir wontên tiyang ambarang ringgit, sakalangkung sae, lajêng utusan nimbali ingkang sami ambarang. Dalunipun Kyagêng ringgitan. Kathah sangêt tiyang ingkang sami ningali, griyanipun Kyagêng ngantos pêpêt, jêjêl uyêl-uyêlan, saking kathahing tiyang, Kyagêng sadalu botên sagêd sare. Kocapa ingkang sami dados niyaga sampun sami waspada. Gusti Radèn Ajêng Pambayun lênggah cêlak ki dhalang. Sarêng sampun samêkta sadaya, mungêl gêndhing krawitan, ing salajêngipun lajêng wiwit angringgit, dhasar ringgit dhalangipun wasis, pintêr damêl gêgujêngan, anggènipun anglampahakên ringgit prayogi, botên worsuh, anggènipun ginêman tètèh, gôngsa katabuh lirih, dados cariyosipun ki dhalang kêpirêng las-lasan cêtha, swaraning kêthuk, kênong, gong, mungal. Swaraning gêndèr ngêpinjal, botên ambarênjul, dhasar panggêndèr pêpilihan. Karoncèn manawi kacariyosakên sadaya.
Kocapa Kyagêng Mangir sarêng sumêrêp sang dyah ayu ingkang lênggah sacêlaking ki dhalang, sangêt kasmaran, pancèn putri ayu linangkung, anglam-lami singa-singa ingkang ningali, enjingipun sarêng ringgit bibar, Kyagêng Mangir takèn dhatêng ki dhalang, têmbungipun: adhi, lare èstri punika sintên. Wangsulanipun ki dhalang: punika anak kula piyambak. Kyagêng wicantên malih: adhi, yèn botên [botê...]
[...n] wontên pakèwêdipun, ingkang putra punika badhe kula têdha, dadosa têtimbangan kula. Wangsulanipun ki dhalang: sumôngga sakarsanipun Kyai, kula sukur bingah dene Kyagêng karsa ngukup anak kula punika, namung kemawon panuwun kula, manawi wontên panyuwunipun anak kula èstri dhatêng Kyagêng, mugi wontêna karsanipun Kyai Agêng anglêksanani. Enggaling criyos sang dyah rêtna lajêng kapundhut garwa Kyagêng Mangir, botên nyana pisan-pisan bilih lare èstri punika putranipun Kangjêng Panêmbahan Senapati ing Mataram. Lêt sawatawis dintên Radèn Ajêng Pambayun wau mrasajakakên, bilih sliranipun punika putrinipun Sang Panêmbahan, sarta dhawuh dhatêng Kyagêng, supados lajêng samia sowan dhatêng Mataram, caos bêkti ing ngarsanipun ingkang rama. Kyagêng Mangir nayogyani, lajêng sami tindak dhatêng Mataram. Kyagêng botên pisah kalihan wasiyatipun Ki Baru, andhèrèk ingkang garwa. Sarêng badhe sowan lumêbêt ing karaton, Kyagêng dipun pêthukakên kalihan Tumênggung Wiraguna, kaawisan ambêkta wasiyatipun Ki Baru, awit sampun kalêbêt dados anggêring karaton, manawi tiyang sowan ing panjênênganing nata, botên kenging pisan-pisan ambêkta dêdamêl. Ki Baru sarta upacara sanèsipun lajêng katilar wontên ing jawi, ing salajêngipun badhe konjuk ing ngarsanipun Nata Mataram. Dene Kyagêng Mangir tumuntên sowan malêbêt,
wasiyatipun katilar. Sasampunipun ingkang garwa sumungkêm ingkang rama, Kyagêng Mangir lajêng gêntos sowan ing ngabyantara nata, badhe sumungkêm dhatêng Sang Panêmbahan. Sarêng Kangjêng Panêmbahan Senapati wuninga Kyagêng Mangir, sakala thukul dukanipun, pasuryan angatirah, jaja bang mawinga-winga, kumêdut padoning lathi, mila sarêng Kyagêng sawêg sumungkêm anguswa pada, lajêng kacêpêng sirahipun kalihan sang nata, kajêblèsakên ing dhampar sela, palênggahanipun sang prabu, dados lan sedanipun. Dene waos Ki Baru lajêng kapundhut dhatêng Kangjêng Panêmbahan Senapati. Ngantos sapriki têrah tumêrah waos wau dados pusaka kraton. Dene sela dhampar palênggahanipun Kangjêng Panêmbahan Mataram wau ing sapunikanipun taksih wontên ing pasar gêdhe. Makatên purwakanipun Kyagêng Mangir kapikut. Sarta waos Ki Baru dados pusaka kraton. Wiwit kala samantên lajêng wontên têtêmbungan: ambujuk Mataram, inggih awit saking dhawuh pangreka dayanipun nata ing Mataram, anggènipun badhe nêlukakên ing Mangir, sarana lampah sandi, ambarang ringgit miwah jathilan.
Dados mirid cariyos ing nginggil punika wontênipun jathilan punika wiwit jaman Panjênênganipun Kangjêng Panêmbahan Senapati ing Mataram. Dene bab jathilan punika botên nate kawrat wontên ing sêrat babad bêdhahipun Mangir. Ing sapêngkêripun jaman [ja...]
[...man] Mataram, kathah nagari-nagari ing tanah Jawi ingkang sami nembak têtingalan jathilan punika, yèn botên lêpat, kala jaman taun sèwu wolung atusan, kathah para bupati ing tanah Jawi ingkang sami mrêlokakên dhawuh yasa têtingalan punika, prêlunipun kangge têtingalan manawi pinuju garêbêg, sêsarêngan kalihan pangrampogipun sima wontên ing alun-alun, kados ta: kala jumênêngipun ingkang Bupati Radèn Tumênggung Arya Cakranagara ing Purwarêja, ingkang Bupati Radèn Tumênggung Kartanagara ing Karanganyar, ingkang Bupati Radèn Mas Tumênggung Bratadiningrat, ing Madiun, Radèn Mas Tumênggung Cakra Amijaya, Bupati ing Panaraga, Radèn Adipati Mêrtadirja, Bupati ing Banyumas, lan kala jumênêngipun Radèn Tumênggung Arya Kusumadinagara, Bupati ing Pakalongan, punika sami dhawuh dhatêng kônca lurah dhusun, ngwontênakên têtingalan jathilan, tamtu kemawon caranipun têtingalan punika piyambak-piyambak, wujudipun barongan, jaran kepang miwah gangsanipun botên sami, upaminipun: barongan ing Panaraga punika ngangge wulu mêrak, barongan ing Karanganyar botên, tiyang ingkang


text:
awi natir kindhe cêtha wela-wela gênah prênah, kados ta:
1e. Gêni, ing ngawang-awang ana hawa kang kasêbut Nijtrogienuim (stikstop) iku yèn kagosok dhewe karo hawa zeurstop anganakake gêni kang padha sakala, inggih punika ingkang dipun wastani: balêdhèg, têtiyang Jawi amastani balêdhèg punika maujud, kados ta: maujud sato, utawi sanèsipun, môngka sayêktosipun [sayê...]
[...ktosipun] hawa.
2e. Bumi, Carbonum (koolstop), punika hawa ugi ananging kadadosan saking siti ingkang mumbul, sarêng-sarêng zurstop, ingkang nama kulsir, sanadyan wontên ing awang-awang, wangsul malih ingkang katêdha ing têtuwuhan.
3e. Banyu, hijdrogenuim (Waterstop), punika toya ingkang langgêng ingkang wontên salêbêting awang-awang uwung-uwung, mila sampun kakintên ing kiwa têngên sampeyan punika papan ingkang kothong, lêrês paningaling manungsa katingal kothong, ananging sayêktosipun: botên wontên isinipun kêbak hawa tuwin toya, saupami kothong manungsa tuwin sato botên sagêd lumampah, amargi dayanipun manungsa sagêd ngadêg lumampah punika saking dipun apit-apit ing hawa tuwin toya. Mugi sampun ngandika mônga kok ngonoa, manungsa sato ngadêg lumaku pancèn bisa dhewe, punika lêpat, ing nginggil kula sampun matur, sadaya ingkang tumitah gêsang, manusa, sato sarta têtuwuhan, yèn botên wontên hawa tuwin toya, botên sagêd gêsang, kados tikus ingkang kangge conto ing sêtoplès, punapa malih lumampah yèn sagêda.
Yakininipun atur kula mênawi sakiwa têngên sampeyan kêbak hawa tuwin toya, ingkang langgêng minôngka isarat kadadosanipun [ka...]
[...dadosanipun] wiji-wiji ingkang gêsang, kados para maos sampun anguningani, mênawi sampeyan angunjuk toya is, kawadhahana ing gêlas, sadangunipun dèrèng kaunjuk, wau toya ing jawinipun gêlas katingal pating parêntul, punika kadalih punapa?, punapa kadalih gêlasipun bocor, panggagasipun para ingkang dèrèng kawasitan mila makatên, ananging punika lêpat panggagas wau, têmênipun inggih punika hawa toya ingkang wontên ing jawi, amargi sampun kasêbut ing ngèlmu alam, ingkang langkung asrêp punika adamêl daya hawa tuwin toya kênthêl, kados ta ing gêgana ingkang inggilipun langkung saking 1000 kaki, saking toya sagantên, punika hawanipun langkung asrêp, dados toya hawa lajêng kênthêl, sinarêng kênthêl awrat timbanganipun, lajêng dhawah ing siti, inggih punika jawah. Sadangunipun hawa tuwin toya dhawah ing siti, panggenanipun kothong, lajêng dipun isèni hawa ingkang nama (Nijtogenium stiekstop), ingkang cumlorot dhatêngipun inggih punika kilat, ananging kasarêngan kalihan pangalihipun ingkang asal saking hawa siti, Carbonium (Koolstop) tuwin Hijdrogenium (Waterstop), saking santêripun pangalih satunggal lan satunggalipun têtumbukan (tergosok beradue), lajêng mungêl dhèr, punika ingkang dipun wastani: balêdhèg, dados têrang botên maujud sato, mênggah balêdhèg wau dhawah ing siti [si...]
[...ti] sarêng kalihan toya jawah, punika asring wontên ingkang maujud kênthêl, awarni sela sêmu abrit kados ati ayam, têtiyang dhusun amastani untuning balêdhèg, tumurunipun rupi-rupi, hawa ingkang sarêng kalayan toya jawah dados têtêdhaning têtuwuhan, amila mênawi ing môngsa kapat jawah sapisan, sadaya têtuwuhan katingal ijo royo-royonipun, amargi saking nêmbe nêdha. Ing wusana têtuwuhan katêdha ing manungsa, punika kêdah èngêt sampun nênêdha amangsulna punapa ingkang dados têtêdhaning têtuwuhan, amurih saening têtanêman, ngrabuk siti.
Amangsuli cariyos kula ing ngajêng bab pantun, ing jaman kina nagari Jawi punika botên wontên tanêman pantun, dene ingkang katêdha minôngka sêsulihing rijêki tanêman juwawut tuwin jali, wondene tanêman pantun punika bibit utawi wijinipun saking nagari Karolinah (Karolina) kilap ing pundi prênahipun, salajêngipun kabêkta dhatêng nagari Jawi ingkang ambêkta amêncarakên bibit-bibit wau satunggal tuwan bongsa Rumêni nama tuwan Orisa Orijza amila dumugi sapriki namaning pantun kabêkta namaning tuwan, ingkang amêncarakên wji Orisa satipa (Orijza satipa) pangrêtosipun pari jêro, pari kangge ing basa ngoko pantun kangge ing basa krama, wontên malih Orisaglotunosa (Orijza Glutunosa) pangrêtosipun pari genjah lêbêt saha cèthèncêthèk. punika
umuripun pantun, wondene pantun wau kathah namanipun, mênggah ing têtiyang Jawi ananging têmbung laten namung kalih rupi kemawon, amila botên pêrlu kula aturakên kados para maos sampun anguningani.
R Jayaatmaja. Sapunika kaganjar pangkat mantri sasêbutan rôngga nama R.R. Rêksawilata.
Rekadaya murih saening patêgilan ingkang sitinipun lincat (siti lêmpung).
Têtanêman ingkang katanêm wontên ing patêgilan utawi sabin tadhahan ingkang sitinipun lincad punika sampun tamtu kirang lêma utawi kirang prayogi dadosipun, amargi têtanêman wau botên sagêd angsal têdha kathah. Siti lêmpung kados ingkang kasêbut ing nginggil punika, kenging dipun reka daya murih saenipun, têtanêman ingkang katanêm ing ngriku, lajêng sagêd lêma tur kathah pamêdalipun, mênggah rekanipun makatên:
I Tumraping tiyang ingkang tabêri.
Pinggiring patêgilan sasisih kadhudhuk kaurut panjangipun dene pandhudhukipun cêkap mênawi panjang wiyar tuwin lêbêtipun sami nigang kaki, m


text:
Sunan Bayat - Wikipedia
Sunan Tembayat utawa Kyai Ageng Pandhanarang ya iku Bupati Semarang kang kawentar sugih nanging banjur ninggal kamukten, gawe padhepokan ing Tembayat lan nyebarake agama islam ing sakiwa tengene.
Asal usul Sunan Bayat[besut | besut sumber]
Sunan Bayat kacaritakake urip ing jaman Kasultanan Demak lan dadi murid Sunan Kalijaga. Nanging asal usul Sunan Bayat ana pira-pira versi :
Prabu Brawijaya wekasan kang ninggal kedhaton Majapahit, ana ing dalam ketemu Sunan Kalijaga. Sawise padha saresehan banjur Sunan Kalijaga ngaturi supaya madeg bupati ing Semarang sesilih Ki Pandhanarang
Miturut Serat Kandha, Ki Pandhanarang ya iku Radèn Made Pandhan, putra Radèn Sabrangwetan, wayah ratu ing Demak. Sawise Ki Pandhanarang seda banjur diganti putrane aran Raden Kaji, kaparingan nama Adipati Mangkubumi.
Sêrat Sajarah Dalêm, damêlanipun Ki Padmasusastra mratelakake para putrane Prabu Brawijaya V. Kang nomer 94 aran Radèn Jaka Supana, alias Radèn Têmbayat. Dene para putra liyane uga ana kang nunggal jeneng karo critane Sunan Bayat[1]
Ninggal kamukten[besut | besut sumber]
↑ Soewignja. Kjai Ageng Pandhanarang - 1938.
Dijupuk saka "_URL_
Artikel sing perlu dikembangaké nanging ora nduwé watesan wektu
Kaca iki pungkasan diowah nalika 05.48, 7 Juli 2020.


text: @ kang opik


text:
0000000
Eb kanggo KB 125000000000000
Eb kanggo Mb 1000000000000
Eb kanggo MB 125000000000
Eb kanggo Gb _PHONE_
Eb kanggo GB 125000000
Eb kanggo Tb _PHONE_
Eb kanggo TB 125000
Eb kanggo Pb 1000
Eb kanggo PB 125
Eb kanggo Eb 1
Eb kanggo EB 0.125
Eb kanggo Zb 0.001
Eb kanggo ZB 0.000125
Eb kanggo Yb 1.0E-6
Eb kanggo YB 1.25E-7
EB kanggo b 8000000000000000000
EB kanggo Kb 8000000000000000
EB kanggo Mb 8000000000000
EB kanggo Gb _PHONE_
EB kanggo Tb _PHONE_
EB kanggo Pb 8000
EB kanggo Eb 8
EB kanggo Zb 0.008
EB kanggo Yb 8.0E-6
Zb kanggo b 1.0E+21
Zb kanggo B 1.25E+20
Zb kanggo Kb 1.0E+18
Zb kanggo KB 1.25E+17
Zb kanggo Mb 1.0E+15
Zb kanggo MB 1.25E+14
Zb kanggo Gb 1000000000000
Zb kanggo GB 125000000000
Zb kanggo Tb _PHONE_
Zb kanggo TB 125000000
Zb kanggo Pb _PHONE_
Zb kanggo PB 125000
Zb kanggo Eb 1000
Zb kanggo EB 125
Zb kanggo Zb 1
Zb kanggo ZB 0.125
Zb kanggo Yb 0.001
Zb kanggo YB 0.000125
ZB kanggo b 8.0E+21
ZB kanggo Kb 8.0E+18
ZB kanggo Mb 8.0E+15
ZB kanggo Gb 8000000000000
ZB kanggo Tb _PHONE_
ZB kanggo Pb _PHONE_
ZB kanggo Eb 8000
ZB kanggo Zb 8
ZB kanggo Yb 0.008
Yb kanggo b 1.0E+24
Yb kanggo B 1.25E+23
Yb kanggo Kb 1.0E+21
Yb kanggo KB 1.25E+20
Yb kanggo Mb 1.0E+18
Yb kanggo MB 1.25E+17
Yb kanggo Gb 1.0E+15
Yb kanggo GB 1.25E+14
Yb kanggo Tb 1000000000000
Yb kanggo TB 125000000000
Yb kanggo Pb _PHONE_
Yb kanggo PB 125000000
Yb kanggo Eb _PHONE_
Yb kanggo EB 125000
Yb kanggo Zb 1000
Yb kanggo ZB 125
Yb kanggo Yb 1
Yb kanggo YB 0.125
YB kanggo b 8.0E+24
YB kanggo Kb 8.0E+21
YB kanggo Mb 8.0E+18
YB kanggo Gb 8.0E+15
YB kanggo Tb 8000000000000
YB kanggo Pb _PHONE_
YB kanggo Eb _PHONE_
YB kanggo Zb 8000
YB kanggo Yb 8
Wigati:Ing Nilai saka K (Kilo) sak petungan bisa njupuk rong angka 1024 utawa 1000, gumantung ing jinis saka pitungan sampeyan arep nindakake. Coba nggunakake K = 1024 nalika sampeyan ngelingi kapasitas panyimpenan apa ing hard disk, DVDs, lampu kilat drive utawa piranti liyane lan media panyimpenan. K = 1000 ngirim digunakake nalika sampeyan mikir kabeh, IE kacepetan ing kang informasi sing ditransfer.
Conto: Yen komputer sampeyan wis 1 KB disk papan punika ngandika yen wis 1024 B papan, saiki kabeh kertu jaringan 1 KB/s iku banjur bilih ngirimaken data 1000 B/s.
Dianggo: Ketik nilai lan unit lan klik Ngonversi, kalkulator bakal nindakake konversi kanggo kabeh Unit.
We nyedhiyani kalkulator sing duwé pranala menyang komputer.


text:
awe-cawe melu mbandhani se-dyamu kuwi."
"Wahdhuh, Mbak. Yen ngoten carane, kula kedah ngumumke sayembara, 'sing sapa duwe naskah buku crita basa Jawa kandele limangatus kaca, kirimna marang aku, mengko critane bakal diterbitake dadi buku', ngoten. Pancen leres Mbak Widya, cakrawalane pengarang Jawi menika namung dumugi para maos majalah Jawi. Angel uwal saking majalah menika. Nanging mbokmenawi Pak Danurwenda saged damel crita panjang mekaten. Pak Danurwenda menika, menika, lo, Mbak, ingkang damel skenarionipun sinetron Keluwarga Kasmaran ingkang kondhang menika. Menika rumiyin rak inggih pengarang sastra Jawi, asal muasalipun nyerat cariyos. Mangke kulapadosanipun alamatipun, Wonten Jakarta, kok."
"Kudune goleka calon pengarang Jawa sing wis katon bribik-bribik bakate, terus tariken menyang omahmu, jaken nyambut-gawe ing Radio Swara Kejawen, jaken melu seminar kaya ngene iki, jaken urip kaya donyamu. Mengko yen kulina nginep hotel bintang, numpak pesawat nggegana, transaksi liwat bank, cakrawala uripe rak beda. Terus asil karangane ya beda."
"Kula taksih dereng yakin, Mbak. Margi kathah tiyang Jawi gesang mubra-mubru kados ngaten, ing wasana ya lali ngomong Jawa, ndhidhik anak-anake ya ora ngomong Jawa. Terus mengke asile ngarang nggih boten basa Jawa."
"Nanging aku ora lumuh tansah ngrembakakake basa Jawa, lo, Nges. Ora mung dadi kelangenan, nanging berjuwang nyoba mrantakake ing jaman mengko dadi basa komunikasi tutur lan tulis bangsa-bangsa sadonya. Dadi basa ibu kang modheren saurute jaman. Aku isih rumangsa bisa golek rejeki kanthi bahan bakune basa Jawa, kok, Nges. Kowe rak ngreti dhewe madege Radio Swara Kejawen, lan usahaku liyane."
"O, inggih. Kadospundi telenovelanipun? Siyos punasta?"
"Sida. Kowe sida dakdhapuk ngisi swarane Luz de Blanca, lo, mitra rakete Carolina. Yen nyandhangmu kaya ngene, ya pantes banget kowe nyulihi Luz de Blanca! Muga-muga suwaramu sing renyah kuwi ya cocog karo pratingkahe dheweke."
Dubbinge minggu ngarep. Aku saiki isih golek panyulihswarane Rebecca, ibune Carolina. Ing crita kuwi sing didhapuk dadi Rebecca Victoria Ruffo, wong ayu kalem sing rambute ireng ketel kae. Kowe ora duwe kenalan wong sing basa Jawane medhok, terus swarane kedher kalem-kalem sing cocog karo prejengane Victoria Ruffo?"
"Sapa, ya?"
"Mbokmenawa ibumu? Sakjane suwarane mbakyumu kuwi ya apik, nanging omonge wis ketularan basa Amerika cas-ciscus ngono. Gek sajake wong pethel makarya, mesthi ora duwe wektu alihswara, ya? Nggih, Jeng?" omonge langsung marang Wara Pramesthi.
"Oh, enggih. Pun enten, enten, teng griya," ujare Ngesthiratu gumbira.
"Sapa, Nges? Sibu?" Wara melu takon, kepengin ngreti pilihane adhike.
"Mbak Yem! Basa Jawane medhok, gek warna swarane, yen ngucapake wanda ma, sajak nyemek-nyemek priye, ngono. Nggih, Mbak, mengke kulatarine tiyange. Nanging piyambakipun pembantu, le, Mbak, pedamelanipun ing griya."
"Ora papa. Pembantu rak ing omahmu. Ing telenovela mengko swarane dadi swarane ibu bangsawan. Kuwi padha karo ngangkat drajate saka pembantu dadi bangsawan. Kuwi, lo, Nges, sing dakpikirake. Tehnik televisi kuwi mahanani piranti urip kabudhayan anyar, sing bisa ngrekut wong golek rejeki rowa bawera. Ya penari, penyanyi, pemusik, aktor, aktris, dha-gelan, padha golek rejeki liwat televisi. Eman yen wong Jawa lan basa Jawa ora katut kepyuran rejeki saka piranti urip kabudhayan anyar kuwi. Eman yen rejeki ing televisi kuwi mung dienggo bancakan wong sing basane pasaran ngana kae. Basa Jawa sing becik kudu tansah dikumandhangake liwat tehnologi anyar, liwat televisi, supaya kerep keprungu. Lan ora mung basa Jawa nyeknyekan dadi bahan lelucone Srimulat thok, sing dikumandhangake. Pendhidhikan basa sing paling cespleng, yakuwi
wujud suwara sing kerép díprungu. Bayi sing durung bisa maca nulis, bakale bisa basa Jawa kanthi becik, anggere tansah krungu basa Jawa ing sabendinane. La yen basa Jawa tansah keprungu ing televisi, ing telenovela Katresnaning Carolina, mesthi wong Jawa sing krungu iya padha eling basa Jawane sing becik."
"Bener, kuwi, Nges. Mangka televisi ing Indonesia iki sing paling akeh nonton njinggleng ing ngarep layar gelas ya wong Jawa. Eman yen basa Jawa, kabudhayan adiluhunge bangsa, ora katut sumulur digegulang ing televisi. Basa kuwi cikal-bakal dhasare seni kabudhayan bangsa. Seni-budhaya ora bakal mekar ngambar yen wong ora nguwasani basane. Yen arep mekar ngambarake seni-budhaya Jawa, paling dhisik ya kudu ngreti lan bisa basa Jawa, yen arep nggilut seni-budhaya Amerika ya kudu ngreti lan bisa basa Amerika, yen arep mrasuk seni-budhaya Arab, ya kudu ngreti lan bisa basa Arab. Mangka wong Jawa sing akeh-akeh ora bisa basa manca. Dadi seneng urip cara Amerika, ya ora bisa seneng kang sejati, wong ora ngreti cikal-bakale seni-budhaya Amerika, yakuwi basa Amerika. Seneng urip cara budhaya Arab, nanging ya mung bisa imitasi wae, yen ora bisa caturan cara Arab. Nyandhange cara Arab, nanging rohe isih tetep Jawa. Mangka wong Jawa wis kebacut ngoncati basa Jawa. Dadi arep urip kepenak nganggo seni-budhaya Jawa ya wis kagol. Wong Jawa saiki akeh-akhe ora bisa nikmati seni-budhaya Jawa, ora njiwani seni-budhaya manca liyane, bisane mung seni-budhaya kemampo gadho-gadho," Wara urun rembug.
"Eman yen wong Jawa njinggleng televisi meh sedina-dina, meh saprowolun umure entek dienggo nonton televisi, murakabe mung dicekoki budhaya lan tehnologi manca thok. Wusana kene mung dadi konsumer peresan thok. Upama sapi, wong Indonesia mung diperes susu powane thok," ujare Widyaningrum.
Nalika pisah karo Widyaningrum, Wara Pramesthi bebisik takon marang Ngesthiratu, "Heh,


text:
nindakake ibadhah pasa, panas jero. stress amarga gaweyan nurnpuk. aktifitas sing padhet, Ian pengaruh hormone jeron awak. Saliyane kuwi uga ibu sing laqi ngandhut, kelainan anatomis ing system pencernakan, gaya urip sing ora becik. kurange tambahan vitamin C, diseb abake dening penyakit, nahan rangsangan kanggo bebuwang, rada kesuwen sin'g ngampet bebuwang, Ian kurang pang an sing sugih serat, Saliyane obat saka dhokter utawainuman sing kanggo nambani bebelen, paramaosuga bisa nyoba ngunjuk ramuan tradhisional. yaiku: godhong ilat baya utawa aloe verra setengah lenjer dikumbah resik, diilangi kulite Ian ditugel citik-cilik. Oieor jarang panas sstenqah gelas, diwenahi rnadu sasendhok rnangan. Yen wis rada adhem diuniuk, sedina kaping pindho esuk sore. [Yuk/DL]
Djaka Lodang No, 37 .:. 12/2/2011 Sabtu Legi, 8 Mulud 1944 BE
Tekan kampunge Bintoro njujug penere amah sing dipanggoni Bintoro Ian wong tuwane. Bintoro rnanqumangu arep ndhodhog lawang omah kuwi. Biyen wujud omaha mung· gedheg pring wae sebagian wis padha pating cromplong. -l.ha kok saiki wis dadi omah ternbok. cekli. Gek jenggerenge katon menawa . bangunan kuwi pengkuh banget. Tangga kiwa tengen amah kono uga akeh sing isih inepan lawange. Jaragan isih esuk. Merga Bintoro yakin menawa dununge omahe wong tuwane ya kana kuwi, Bintoro banjur kanthi ati-ati ndhodhog lawange Ian uluk salam: "thoj thog thog ... kula nuwun ..." Saka njeron ngomah Bintoro krungu . r~ .empun kebacut. Ajeng wang sui . suwarane sikil jumangkah ngener dhateng ngriki empun kelajeng lawimg. Sawise lawang kabukak, linqsem, Riyin ,gegambaran kula' pawongan sing mbukak lawang dudu AD)' intoro nuli nganyang nyambut darnel enten Jakarta mila Pak Sastro, bapakne. Wong sing duwe becak. "Pak, dhateng .J. Bong Gina Terban, pinnggih'kados pamanggih sampeyan, ornah nuli takon: "Mangga, kersanipun ten?" .. Pak. Sekeca, Ning jebul. .." menapa, Mas?" "Bong Cina pundi ta Mas? Kalihan Tu~ang becak kuwi munggel "Wah, nyu ... nyuwun pangapunten. kandhane Bintoro. "Jebul kados pundi Pak. Saderengipun keparenga kula Mirota Kampus?" "Bong Gin.a sawet an kreteg ta MasT' , 'nyuwun pirsa menapamenika dalemipun . Gondolayu, jurusan dhateng Kaliurang "Nyatanipun kula nggih riamung Pak Sastrn?" menika Ihe Pak!" . nyambut darnel kasar wonten ngrika. Wong kuwi rumangsa ora kenai Tukang becake lagi paham menawa Pokoke nek mboten gadhah koneksi ' marang Pak Sastro sing dikarepake papan sing saiki wujud terminal tangeh lamun badhe angsal dameIan dening dhayohe. omprengan jurusan Kaliurang Ian Pasar enten kantor utawi enten papan sing "Pak Sastro sinten nggih·,Mas?" Terban, biyen kuburan Gina. Mula sekeca. Kula piyambak sempat dados"Katelahipun ing ngriki Sastro tukang becak kuwi pitakon: "Menapa glandhangan enten ngrika, Pak." mabel. amargi pedamelanipu.n Mas-e sampun dangu nilaraken kitha "Ah menapa enggih ta Mas?" dados tukang mabel, Kula kemutan "Ngertosa nek mung (ljeng ..dadi .bilih rumiyin inggih ngriki menika Jogja?" . "Nggih kirang lang kung meh tukang parkir, rak kula mhotenperlu dalemipun." sekawan taunan. Pak. Kados pundi kedharang·dharang dugi Jakarta Pak.; "Nyuwun pangapunten Mas. Saestu Pak." . kula mboten mangertos. Kula tumbas ta?" "Pantes kok Mas-e dereng pirsa Ngerti·ngerti becak sing·· siti ngriki lajeng kula bangun griya menawi bong einten menika sampun ditunggangi wis menggok ngalorJalan menika saweg kalih taunan. Mila kula dipunbangun dados peken sarta Kaliurang, sing saiki sinebut Jalan C. aturi Mas-e mundhut pirsa dhateng Pak terminal kolt omprengan." Simanjuntak. RT. Menika Iho Mas, dalernipun Pak RT BintorD nqulunpi: dhuwit ewon siring wetan menika!" . ",,' Bintoro mbaleni panganyange: "0 telunq lembar. "Mangga Pak.Menika· "Inggih, rnatur nuwun. Sepisan ngaten ta? Lajeilg pintan, Pak?" "Sampun mangga pinten si Mas-e kirang mboten?" . malih, kula nyuwun pangapunten anggenipun badhe marinqi!" "Sarnpun cekap. Mas. M,atur ngganggu sarenipun bapak." , . Bintoro uga banjur munggah ing jok nuwun." Tekan ngarep lawang ornah sing Lakune Bintoro katon kaya wong dituduhke, Bintoro -thuthuk-thcthck becaktanpanganyang. , .. Sadawane dalan saka stasiun Tugu asing. Mengo ngiwa nengenngawasake lawang Ian uluk salam: "Thog thog owah-owahan kahanan ing sakiwa thog ... kula nuwun .._" t~'kan Terban akeh sing dikandhakke tenqene terminal ompreaqan Ian pasar. Ora gantalan wektu sing duwe dening Bintoro Ian tukang becake. "Enten Jakarta pados arta sekeca Ndilalahuga ora ketemu kanca-kanca omah ngengakke lawang. Sajake law as sing padha nvambut gawe neng pancen wis wungu. Katon wisklimis nggih Mas?" "Sekeca napa Pak. Kula niki margi montoran. mbokmenawa bar sholatsubuh.
Ojaka La,dang No. 37 .:. 12/ 2/2011· Sabtu Legi. 8 Mulud 1944 BE
"Sinten nggih?" wong kuwi kanyata "Dados... bapak sampun seda. gantos1 " pakdhe?" Bintoro ora kuwawa mben"Wah kok nganti kava apa wae. Pak Mul. isihkapernah pakdhene dung tangise. Ora mokal rnerqa Pak Pakdhe ya duwe kuwajiban ngrukti Bintoro dhewe. Seprana seprene awet dadi RT. Pak Mul pang ling marang Sastro mung siji·sijine wong tuwa Ian wong tuwamu, Jer bapakmu kuwi isih tiha adhi nakdulurku, putrane pepundnen sing didarbeki Bintoro. Bintoro. DeneBintoro ora pangling. "Va'si'ng tatag Ian 'sahar nampa mhokcllikku." "Kula, pakdhe. Kula Bintoro." , "Menapa kepareng mangke pakdhe "Hah? Kowe Bintoro? Kene, kene kasun


text:
, Akadiyat uruniah, iku wiwitane Allah Allahi, apa pangaken Dzat, apa ing He, Min, uripe iya Neptune roro, atuduh maring Dzat lan sipat, lan akadiyah iya iku uripe Allah, anyatakaken rahsa bathin lan rahsa lahir, kang ana Muhammad lan Muhammadiyah utawi iku kabeh Lacahya ajali abadi, lan iya iku kabeh durung ana Roh ilapi, pan durung ana iku ora kena winicoro mertabat iku,
marmane den arani Lacahya, lan kapindo mertabat ingaranan keket, tegese
Muhammad, lan ingaranan wujud, lan ingaranan neptu Ghaib, lan ingaranan
maklum, ingaranan ngelmu padhang, iku mertabat Dzat ingaranan chayun awal, ingaranan sipat, lan ingaranan abu arwah, tegese bangsa arwah iku dhedhekihing manungsa kabeh, iya iku kenyatakan ing Dzat, sipat, asma, afngal, Allah, lan mertabat ngalam arwah iku iya iku kenyataning Dzat lan enggoning napas, anpas, tanapas, nupus, iya iku ngalam arwah arane, iya iku anyar, ora karima rusak, lan ora karima pandum, lan mertabat ngalam misal, iya iku enggone kantha, warna ambu,, rasa lan ora narima pandum, kang narima rusak, iku kenyataane Dzat, kaping numenggone Roh Nurkalam, ngatal, insal kamil, iku perkumpulane mertabat kabeh, iku nggone suku,bau, gigir,sirah, mulane aran kamil, den upamaken sampurnaning kenyataan, kaya pangandikane Allah, kulu kutu bathin, utawi
sakehe kan kang tinulis, kaya pangandikane Allah, ana ing dalem Dalil tafsir, wahum tasimuman kabalahu tegese reksanen denira kelawan tetaline
Allah, tegese sungguhing manungsa napas, anpas, tanapas nutus utawi napas iku taline jisim, anpas taline anpas tanapas taline Roh nupus taline rahsa, basa napas iku angin kang blaka, pujine Laaillaha, lan basa anpas iku angin kang manjing blaka, pujine IllAllahu, basa tanapas iku angin, kang tetep ana ing jisim, pujine Amanehu, nupus iku kang nrambahi ana ing jisim lan Roh, pujine Hu Hu, basa napas iku lungguhe ana ing uteg, napas lungguh ing puser, tanapas lungguhe ana ing jajantung, nupus lungguhe ana ing ati putih, puser iku nyatane sipat Jalal jantung nyatane sipat kahar, ati nyatane sipat jamal, uteg nyatane
sipat kamal, iku tuduhe kabeh.
Puniko Pangeran ing Kudus ngendiko, dening Pangeran ing Kali Jogo ana ing Masjid Demak ajajar lan Sultan, andiko Pangeran ing Kalijaga ingkang
karuhun amejeng ing rahsa purba, ingkang ngandiko pangeran anak pangulu
ing Demak, rahsa purba puniko pekeniro, esak ing pekeniro, yakineno ing
paningal dipun awus aja aningali roro, jeroning paningal, panasuwung, gerewung ing paningal iku yakineno yen rahsa purba, iku awusing rupa tan
estu kerana.
70. BismilahirahmaniRohim.
wiro osipun ngelmu jati, tankena den ucapno dening wong akeh dening iku
ghaib, pamanggihe iku wong aningalai ing Allah, tan kelawan tetebang wus podo, ing rupa kang mulya, kang weruh kang lenggo gening awus rupa jati, iku reke kaya taun ingkang rupa Rasullullah tingkah ing Allah, iya
kangjinaten akarep anglairaken Dzatiro, anyataken rupa, mangka nyata rupane Allah, ing Rasullullah sing soro weruh andiko Rasullullah iku weruh rupaning Allah , yen sira tingalana bastu sirik, yen tigalana mata
kalbullahi Ta'alla, aningalaken rumiyin pandito paningaling kalbu lamun
ora ana pangeran anekatna mapan bener paningale, iku dening ora ana, apan nuju aningolara ing Allah Ta'alla iya anyataken ingkang nyawa Rasullullah , yo Ahmad tingalana rupaningsun tinalanga osikara, osik ingsun, sing sapa weruh ing sira, utawa awus ing wartaniro, aweruh wong iku, weruh ingsun, iya iku kawulaningsun, kang ingsun karepaken menowo ana kawulaningsun, ujar ingsun, aningali lan mata kepala, iya paningalai
ingsun, uga kang ningali ing deweke, sun mapan sakusike, ananira ingsun
uga mapan ingsun, nyata ing sawiji-wiji, iya iku kamulia ningsun, anadene rupa kamulianingsun ing rupa sawiji-wiji, ora rupa roro, yen ana rupa roro, ana lelawananingsun, mapan sira ora roro lan ingsun, iya tingalana lan ingsun, lan sira ngucapa, wahdahulasyarikAllahu tanggal ingsun lan sira, Dzatan loro, yen ana kawulaningsun sami uningo ingsun, iya iku lan gentayaningsun, tanggal ana niro lan kejatene umatiro, lan yo iku tanggal ing anaingsun, iya iku
lan kamulianiro, sira kang ingsun kasihi mapan yuwih sira saking umatiro sedoyo, lan umatiro ora loro lan kawula yektine pengaruh kang utomo.
71. Puniko
sayogyo winejangaken wong kang dereng geguru ing wong, ingkang dereng nggerahito ing ngelmu Rahsa, yen kapiyarso ing wong kekalih, yen tan uningo anapun ora karena pinuju amiyarso kakentan sami nguningani ing titipan, menowo tan kececep ing raos soko iku, lan tarekat sampun amusawerah, lamun ora weruh kang sinembah dening kang uningo kedah kaprabotan selawiring ing kaweruh, kawedengan tan uningo, wite awon wekasane suala iku tak sampun sapejah-pejahe wong amachak lan sampun amuwus warah marang wong kibir, kerana dadi melu kibir wekasan dinendon marang pangeran jan kanduhan iblis ujare ngelmune ilang, istikmale kang kibir kang metu aking sarirane deweke, ing anggene srasihan.
72. Puniko
reke duk Pangeran Kudus ana ing Kalijaga angandika maring pangeran kudus, duk ing ajajar, alenggah kelawan Sultan ing Demak wonten masjid kang rumahun amejang ngelmu Rahsa purba kang bandadekaken pangerang ing Kalijaga, maring Kiayi panghulu ing Demak, rasa purba iku saking panarima, pekeniro dhatan yakin ing paningal den awus aja aningali roro,
yen meksih aningali roro, sirik jerone iku, yektine rasa purba iku awus-awusing rupane, ana estune karone ora bastu dening dudu paningale mahluk, puniko teteping paningal, lan den awus rupane, wewayangan iku aja kumalamar, inggih puniko minangko rupa jati, rupa purba


Ing Desember, Jepang dadi kadhemen sekaligus. Ing wektu taun iki, kutha-kutha Jepang apik diwarnai karo lampu Natal. Ana sawetara Kristen ing Jepang, nanging wong Jepang seneng karo prastawa, saengga seneng karo swasana Natal. Yen sampeyan ngunjungi Jepang ing Desember, sampeyan bisa nyenengake katrangan lan swasana sing endah iki. Mesthi, salju wiwit tiba ing sawetara wilayah, saengga sampeyan bisa ngrasakake landskap salju.
Informasi Tokyo, Osaka, Hokkaido ing wulan Desember
Yen sampeyan rencana arep menyang Tokyo, Osaka utawa Hokkaido ing Desember, klik gambar slider ing ngisor iki kanggo ndeleng informasi luwih lengkap.
Ing wulan Desember, hawa ing Tokyo stabil lan terus surup. Ing wulan Desember, meh ora ana salju ing Tokyo. Nanging, nggawa mantel utawa jumper amarga adhem banget. Sandhangan musim salju dibutuhake yen sampeyan ing njobo suwe. Ing kaca iki, aku bakal ngenalake data meteorologi Tokyo taun 2017. Mangga rujuk data cuaca iki lan siyapake perjalanan sampeyan. Ing ngisor iki artikel babagan cuaca saben wulan ing Tokyo. Gunakake panggeser kanggo milih wulan sing pengin sampeyan ngerti luwih lengkap. Ing ngisor iki artikel babagan cuaca ing Osaka lan Hokkaido ing wulan Desember. Yen sampeyan rencana menyang Hokkaido uga Tokyo, elinga yen cuaca ing Hokkaido beda banget karo Tokyo. Kanggo sandhangan musim dingin, waca artikel ing ngisor iki. Contents TabelWeather ing Tokyo ing Desember (Ringkesan) Cuaca Tokyo ing awal Desember (2017) Cuaca Tokyo ing tengah Desember (2017) Cuaca Tokyo ing pungkasan Desember (2017) Cuaca ing Tokyo ing Desember (Ringkesan) Grafis: Owahan suhu ing Tokyo ing Desember ※ Adhedhasar data sing diluncurake dening Badan Meteorologi Jepang. Data suhu suhu sing dhuwur lan sithik padha udakara udakara 30 taun kepungkur (_PHONE_) Ing wulan Desember, Tokyo bakal pungkasane mlebu ing mangsa musim dingin. Ing wektu iki akeh wong sing nggawa jaket lan jotosan. Luwih panas dibandhingake Januari lan Februari, nanging yen sampeyan ngunjungi Jepang saka negara sing anget, aku luwih becik nyiyapake sandhangan musim dingin. Swasanane apik ing wulan Desember. Langit ...
Ing wulan Desember, musim salju sing lengkap bakal teka ing Osaka. Godhong saka wit ing dalan tiba lan dadi gundhul. Nanging, katerangan Natal diwenehi wit-witan lan mula katon surem ing wayah wengi. Yen sampeyan lagi nginep ing Osaka wektu iki, kiriman jas amarga wis adhem. Ing kaca iki, aku bakal nerangake cuaca ing Osaka ing wulan Desember. Ing ngisor iki artikel babagan cuaca saben wulan ing Osaka. Gunakake panggeser kanggo milih wulan sing pengin sampeyan ngerti luwih lengkap. Ing ngisor iki artikel babagan cuaca ing Tokyo lan Hokkaido ing wulan Desember. Yen sampeyan rencana menyang Hokkaido lan uga Osaka, kudu dielingake yen cuaca ing Hokkaido beda banget karo Osaka. Isi DaftarWeather ing Osaka ing wulan Desember (ringkesan) Cuaca Osaka ing awal Desember (2017) Cuaca Osaka ing tengah Desember (2017) Cuaca Osaka ing akhir bulan Desember (2017) Cuaca Osaka ing Desember (ringkesan) Grafis: Owahan suhu ing Osaka ing Desember ※ Adhedhasar data sing diluncurake dening Badan Meteorologi Jepang. Data suhu suhu dhuwur lan suhu paling murah sajrone 30 taun kepungkur (_PHONE_) Cuaca ing Osaka ing Desember padha karo Tokyo. Dina udan akeh banget. Iki minangka langit biru sing apik utawa langit sing rasane adhem. Ing wulan Desember, suhu kurang saka 15 derajat Celsius ing wayah awan sing paling panas. Ing esuk lan sore, bisa tiba ing ngisor pembekuan. Luwih rada panas tinimbang wulan Januari utawa Februari, nanging yen sampeyan kurang apik ...
Yen sampeyan arep menyang Hokkaido ing wulan Desember, sampeyan bakal kepingin ngerti yen adheme adhem. Dadi, ing kaca iki, aku bakal ngrembug babagan cuaca ing Hokkaido kanggo wulan Desember. Hokkaido luwih adhem tinimbang Tokyo lan Osaka. Ing sisih kulon Jepang, salju asring tiba, mula aja lali jas lan aksesoris sing anget liyane. Ing ngisor iki artikel babagan cuaca bulanan ing Hokkaido. Pilih wulan sing pengin dingerteni. Ing ngisor iki artikel babagan cuaca ing Tokyo lan Osaka ing wulan Desember. Tokyo lan Osaka duwe kahanan cuaca sing beda karo Hokkaido, mula ati-ati. Daftar IsiQ & A babagan Hokkaido ing DesemberWeather ing Hokkaido ing Desember (ringkesan) Cuaca Hokkaido ing awal Desember Cuaca Hokkaido ing pertengahan Desember Cuaca Hokkaido ing pungkasan Desember Q & A babagan Hokkaido ing Desember Apa salju tiba ing Desember ing Hokkaido? Salju asring ing Hokkaido ing wulan Desember. Salju numpuk ing wilayah ski kayata Niseko. Nanging, ing kutha-kutha kayata Sapporo, udakara udakara pertengahan wulan Desember salju wiwit nemplek. Kepiye kadhemen Hokkaido ing Desember? Hokkaido adhem banget ing wulan Desember. Suhu awan maksimum ing ngisor 2 derajat Celcius, luwih-luwih sawise pertengahan Desember. Sandhangan apa sing kudu kita pakai ing Desember ing Hokkaido? Ing wulan Desember, sampeyan butuh perlindungan musim salju sing cukup. Kanggo luwih lengkap babagan sandhangan kanggo nyandhang ing Hokkaido ing mangsa adhem, waca artikel ing ngisor iki yen pengin. Kapan wektu paling apik kanggo ngunjungi Hokkaido? Yen sampeyan pengin ...
katerangan
Ing kutha-kutha Jepang utama, katerangan Natal éndah ing wulan Desember. Akeh wit-witan dalan duwe swasana angel amarga godhong wis sumebar kabeh. Ilham ngganti suasana sepi lan nggawe ati kita padhang. Lagu Natal bisa dirungokake ing saindenging kutha.
Bisa uga aneh kanggo wong-wong saka negara-negara Kristen nanging kanggo masarakat Jepang, Natal minangka wektu sing penting. Wong Jepang menehi hadiah kanggo saben liyane, kalebu kulawargane, lan duwe wektu sing apik. Penyayang nuduhake wektu khusus ing restoran sing indah diwarnai nganggo hiasan Natal.
Gambar ing ndhuwur nuduhake katrangan sing ditindakake ing Desember saben taun ing Taman Tema Huis Ten Bosch ing Kyushu. Saben taun, Tokyo Disney Resort lan Universal Studios Jepang ing Osaka uga menehi katerangan sing apik banget. Coba goleki katrangan Natal iki kanthi kabeh.
Nalika Natal wis rampung, wong-wong ing Jepang bakal sibuk nyiapake Taun Anyar. Wong Jepang mangan panganan khas sing diarani "osechi" lan jajan


text:
Karangtengah, iku salah siji désa / Kalurahan ing Kacamatan Subah, Kabupatèn Batang, Provinsi Jawa Tengah, Indonésia.
Uga delengen
 Subah, Batang
 Kabupatèn Batang
Pranala njaba
 Situs resmi Kabupatèn Batang


text:
contoh pawarta bahasa jawa... - Brainly.co.id
oleh ufie 04.05.2014
Proyek Rel Ganda Nemahi Perkawis Gantos Rugi Tanah Tim pembebasan tanah proyek rel ganda Kabupaten Kendal, Jawa Tengah, nemahi perkawis. Ingkang dados sebab, wonten warga ingkang nyuwun gantos rugi tanah kanthi regi inggil, inggih punika ngantos 10 juta per meter. Mila ngantos sakniki, pembebasan tanah ing Kendal nembe kalaksanan 50%.Miturut pangandikanipun Kepala Bagian Tata Pemerintahan Kabupaten Kendal, Agung Budi Cahyono, tanah ingkang sampun dibebasaken namung 45 hektar.
2014-05-04T09:40:29+07:00
KRUPUK ABANG PUTIH Ing taun
70-an, krupuk pohung, ingkang namanipun krupuk abang putih, mujudaken nyamikan ingkang mirunggan. Sinaosa bahan bakunipun glepung tapioka
lan cara ngocalipun prsaja, ananging krupuk punika, sakelangkung miraos, boten
kawon kaliyan krupuk damelan pabrik. Ananging awit pangrembakaning jaman,
krupuk punika tansaya kadhesuk, satemah cacahing perajin kantun sekedhik. Padhukuhan Klisat Srihardono Pundong Bantul, wiwit jaman
kamardikan kawentar minangka teleng produksi krupuk abang putih.
Warga ing desa kasebat, rikala samanten racak makarya minangka
perajin krupuk pohung punika. Nanging samangke cacahing perajin krupuk
abang putih, kantun sekedhik. Mratahipun krupuk damelan pabrik njalari
krupuk abang putih, kirang dipun pikajengi masyarakat.
Sabar, satunggaling perajin krupuk abang putih, mratelakaken,
saben dinten ngocal 50 ngantos 70 kg glepung tapioka, kangge damel
krupuk, suda kathah tinimbang 15 taun kapengker. Rikala semanten Sabar
damel krupuk ngantos sa-ton saben dinten, dipun biyantu dening welasan
tanaga karya. Samangke Sabar ndamel krupuk nasionalis punika namung kaliyan
semahipun. Regi krupuk abang putih mentah Rp 18.000,00 saben kilo . Samangke
panyadenipun saya winates, namung dipun sade dhateng Imogiri iring kidul
lan Kecamatan Panggang.
Awit saking punika, para perajin ngajab pemerintah
cawe-cawe milujengaken produksi krupuk mirunggan saking Pundong punika.
kalo contoh pawarta dadakan apa ??
Spam Fighter 2014-05-04T09:50:08+07:00
Dalan Rusak, Ora Ono sing Ndandani Dalan kabupaten saka wilayah kecamatan Sreseh tumeko kutha Sampang rusak lan podho growok, kendaraan roda 2 utawa roda 4 sing arep liwat ing dalan iku kudu
ati-ati lan waspodo. Sampek saiki dalan iku durung di dandani karo pemerintah daerah Sampang. Saiful (25 taun) warga sing sering liwat dalan iku ngeluhkake bab dalan sing rusak iku," sampek saiki isih rusak padahal dalan iku wes suwe rusak nanging durung di dandani". Ucape Saiful wektu di temoni radar Jawa Pos kala wingi. Akibat dalan sing rusak iku mau, ndadekno akeh wong sing nganggo kendaraan roda
2 utawa roda 4 ngalami kecelakaan ana ing dalan iku.semoga membantu ^_^


text: Nyong kabèh sing nang kèné pan mbantu Ibu


Keira Knightley
Keira Knightley (lair ing Teddington, London, Inggris, 26 Maret 1985; umur 29 taun)[1], iku aktris kang kawentar ing jagad film hollywood kang asalé saka Inggris.[1] [2] Keira Knightley iku anak saka aktor Will Knightley lan penulis drama Sharman Macdonald[1]. Dhèwèké wiwit tampil ing umur 7 taun ing layar TV ing sérial TV Screen One: Royal celebration (#5.4) taun 1993 dadi bocah cilik[1]. Nanging peran pisanan kang diantuki iku nalika dhèwèké umur 9 taun ing sérial TV kang judhulé A Village.[1][2] Dhèwèké duwé masalah kangèlan maca utawa disleksia ing mangsa ciliké nanging ing umur welasan bisa mari merga dhorongan saka keluargané[1]. Nanging peran pisanané Keira iku ing film TV kang judhulé A Village Affair ing umur 9 taun[1]. Ing taun 1999 dhèwèké olèh peran kang apik ing film Star Wars: Episode I - The Phantom Menace kang ndadèkaké dhèwèké aktris kang kawentar[1]. Terus diterusaké ing film The Hole ing taun 2001. Dhèwèké olèh peran apik manèh dadi bocah wadon kang tomboy ing Bend It Like Beckham ing taun 2002, ing kono dhèwèké dadi pemain bal kang duwé jeneng Juliette 'Jules' Paxton[1].[2]
Dhaptar film[sunting | sunting sumber]
Ing ngisor iki dhaptar film kang dibintangi déning Keira Knightley.
- 1995 A Village Affair[1]
- 1996 The Treasure Seekers[1]
- 1998 Coming Home[1]
- 1999 Star Wars: Episode I – The Phantom Menace, Oliver Twist[1]
- 2001 Princess of Thieves, The Hole[1]
- 2002 Thunderpants, Bend It Like beckham, Pure, The Season Alter, New Year's Eve, Doctor Zhivago[1]
- 2003 Love Acually, Pirates of the Caribbean: The Curse of the Black Pearl[1]
- 2004 King Arthur[1]
- 2005 The Jacket, Pride and Prejudice [1]


text: Kanggo nyekel lintang ana langit


text: Kabupatèn Blora  (← pranala _ besut)


text:
edya) poenika pangekesing Aham-kara kalijan Tanha.
ng-Gonira mamrih toeloes, kalaksitaning rēh kang rinoeroeh, nggjanira mrih wiwal waraning gaïb. Paranta lamoen tan weroeh, sasmita djatining endog.
* * *
Patrap kita gantos alam poenika kados poendi? Mlebet dateng alam Batos poenika etjakipoen kados poendi? Ingkang nama ing Batos poenika ing poendi? Poenapa ing salebeting daging poenika? Ingkang nama alam lami poenika ing tembing poendinipoen alam donja? . . . . Pitakèn-pitakèn waoe sadaja sanadjan gampila anggènipoen damel wangsoelanipoen, nanging . . . . boten saged dipoen tedahaken. Ingkang saged nedahaken inggih Sang Goeroe djati, inggih poenika sasmita ingkang nerangaken patrap oetawi pratikel oetawi paëgoeh moerih kita saged lintà-lintoe raos-pangraos. Temboeng "batos" poenika namaning kéblat (arah, ênêr); nanging boten ateges saking sa-toenggiling panggénan dateng panggénan sanès. Poenika kéblating raos. Ingkang nama "lahir" poenika kéblad saking raosipoen ingkang mengkoe dateng ingkang dipoen wengkoe; ingkang nama "batin" kéblat saking raosipoen ingkang dipoen wengkoe dateng ingkang mengkoe. Manawi kita sampoen terang gamblang (ing raos) dateng ingkang nama lahir kalijan batos ladjeng mangretos bilih pitakèn-pitakèn inginggil waoe nakèkaken prenahipoen ingkang mengkoe djeboel dipoen oepadosi wonten ingkang dipoen wengkoe. Dados: salawana.
(79) Toeloes kalaksitan ing rēh kang rinoeroeh = lastantoen saged kaleksanan anggènipoen ngoepadosi patrap oetawi pratikel ing dalem batos (kados poendi etjakipoen). Gjanira mrih wiwal warananing Gaïb = patrap pamijaking warana ingkang ngaling-alingi Kasoenjatan kita. Paranta lamoen tan weroeh = prajogi mangretosa. Sasmita djatining endog = widji Kapangéranan ingkang doemoenoeng ing kita sageda babar dados sipating Pangéran, mengkoe sarta noenggil kalijan sadaja ingkang maoedjoed ing kalahiran. Kalaksitan = kaleksanan. Rēh = patrap = pratikel. Kang rinoeroeh = ingkang kaoedi. Wiwal = semisih, boten ngaling-alingi. Paran = kadospoendi.
Kalimrahanipoen "ing batin" poenika asring dipoen temboengaken "inglebet". Pramila . . . . . arah prenahing lahir kalijan batos toewin anggènipoen linta-lintoe, ladjeng nganggé sasmita bab tigan. Petaking tigan poenika, sarèhné wonten ing djawi ladjeng kanggé pepindan lahir oetawi kawoela. Déné djenènipoen, sarèhné wonten inglebetipoen ladjeng kanggé pepindan Batos oetawi Goesti. Ananging — sarèhné: saleresipoen ingkang nama batos poenika Dédé inglebet, sajektosipoen noenggil kémawon kalijan ing lahir (kados déné maben noenggil lan manisipoen, pérak noenggil lan ringgitipoen) dados ladjeng kaoepamèkaken tigan dados ajam. Ingkang dados ajam poenika djenènipoen. Petakipoen mlebet dateng ajamipoen, ladjeng sirna mandjing wonten ing ajam. Djenènipoen ladjeng medal, dados wonten ing djawi. Kawontenan ingkang makaten waoe (inglebet dados ing djawi, ing djawi dados ingiebet) oegi dipoen kias: warangka mañdjing tjoeriga. Ingkang kaoepamèkaken petaking tigan, warangka toewin ringgit poenika raos-pangraosing tijang (angen-angen sawewengkonipoen); ingkang kaoepamèkaken djenénning tigan, tjoeriga toewin pérak poenika Raosing Pangéran inggih poenika raosing AKOE ANA. Manawi raosing tijang (akoe palsoe) sampoen mlebet dateng AKOE SANJATA, ingrikoe ladjeng njata bilih kalih pisah boten késah-késah serta boten linton panggénan.
80.
Poetih lan koeningipoen, lamoen arsa titah teka mangsoel, déné nora mantra-mantra jèn ing lahir, bisaa aliroe woedjoed, kadadéjané ing kono.
(80) Poenika kénginga kanggé pepiridan. Titah teka arsa mangsoel = la tijang titah kok badé wangsoel dateng ingkang nitahaken! Nora mantra-mantra ing lahir = tata lahiripoen mokal sanget. Bisaa aliroe woedjoed kados poendi sagedipoen alinton woedjoed. Kadadiané ing kono = bisané Kadadéan mangkono kaprije?
Toemrap kita ingkang dèrèng mangretos mestinipoen anggalih mokal sanget déné titah ingkang asor lan apes poenika saged dados Ingkang Maha Koewasa. Dasar inggih boten mantra-mantra saged kalampahan ing lahir dados ing batos, oetawi panggorohan dados kasoenjatan. Ananging manawi kita sampoen terang dateng kanalaranipoen, inggih boten mokalaken, awit: boten kok "titah dados Ingkang Maha Koewasa," poenika boten. Kalih-kalihipoen adjeg kémawon, boten béda kalijan manising maben adjeg dados manisipoen kémawon, mabenipoen inggih adjeg dados maben kémawon, ringgitipoen inggih adjeg dados ringgit kémawon, pérakipoen inggih adjeg dados pérak kémawon. Ingkang katingal ambegogok poenika pantji apes. Makaten oegi pangraosing badan-badan ingkang pepisahan, inggih apes; ananging Gesang ingkang mengkoe serta nglimpoeti badan-badan poenika Kawasa serta Langgeng, kados déné soroting srengéngé ingkang moedjoedaken reroepèn warni-warni ing alam donja poenika boten naté pisah kalijan srengéngé. Dados anggènipoen apes poenika sebab pakartining badan-badan boten salaras kalijan pakartining Gesang (njoelajani angger-anggering Leres). Manawi pakartining badan-badan roentoet kalijan ingkang makartèkaken, ladjeng sirna raosing apes amargi sirna ingkang ngaling-alingi, djer ingkang dados aling-aling poenika pakarti ingkang njoelajani kalijan pakartining Pangéran. Manawi pakartining Tjipta noenggil kalijan pakartining Djiwa, ingrikoe sirna ingkang ngaling-alingi, awit tjipta ladjeng djoemboeh kalijan Tjiptaning Pangéran. Sarèhné makaten, poenapa wonten ingkang ngaling-alingi? Boten wonten? Poenika pepindanipoen soroting srengéngé ingkang njoroti katja benggala ageng, tjahjaning katja


text: Suwe ora jamu…. yok opo kabare njenengan….?


Srengenge
Prakata[sunting | sunting sumber]
Srengenge utawa [basa Indonesia] Matahari kuwe jane salah siji lintang ning galaksine dhewek.Galaksine dhewek kuwe arene Bimasakti.Ning galaksi Bimasakti ana milyaran lintang dadi srengenge mukur salah sijine gel.
Jarak rata-rata srengenge maring bumi kuwe 149.680.000 KM. Srengenge karo planet-planet sing ngubengine kuwe mbentuk Tata Surya.
Srengenge kuwe lintang jenis cilik (jenis G), akeh lintang liya sing ukurane puluhan malah atusan tikel luwih gedhe ketimbang srengenge.
Srengenge kuwe salah sijine lintang sing paling perek panggonane ning alam raya lan dadi punjer tata suryane dhewek.Nggone sing jarake antara 149 juta Km sekang bumi ndadekna panas lan cahyane banget ndhukunge lan pigunane kanggo kahuripan.Tetanduran mbutuhna cahyane saben dina kanggo potosintesis,manungsa ngrobah cahyane dadi sumber energi listrik lan nganggo panase minangka salah sijine cara ngepe klambi.Ning bumi nggone dhewek manggon,srengenge katon semu kuning padhahal sebenere warna srengenge kuwe putih.Prakara kiye dumadi amarga awur-awurane atmosper sekang warna biru.Bakal banget katone lamon dhewek ndeleng srengenge kanthi saklebatan ning esuk-esuk lan ning sore-sore,bakal katon sejen karo warna srengenge ning bedhug-bedhug.
Ning klasipikasi lintang kelas spectral,Srengenge arupa lintang kelas G2V,G2 nyirekna yen lumahe srengenge kuwe kira-kira 9.941ºF utawa kurang luwih 5.505ºC ,V kuwe angka rum sing nyirekna yen srengenge kaya dene lintang-lintang liyane,dheweke ngasilna energi sekang kasil fusi nuklir inti Hidrogen lan inti Helium ning inti srengenge.Srengenge m-fusikna Hidrogen awit 430 nganti 600 juta ton saben dhetike
Kelawan bobote (massa'ne) sing saiki kosih 2 x 1033 gram.Srengenge saben dhetike kelangan 4 juta ton sekang bobote sing bakal dirobah dadi energi.Umur srengenge saiki wis 5 milyar taun.Kaya dene teori evolusi lintang disebutna,umur samono wis sapadhan karo setengah perjalanan kahuripane srengenge.Dadi kira-kira ning 5 milyar taun maning sing pan teka lintang sing paling perek karo bumi kiye bakal wiwit mangli dadi lintang raseksa abang lan bakal kelangan bahan bakare nganti pungkasane mangli dadi supernova lan kebentuk planeteri nebula.
Fisik[sunting | sunting sumber]
Srengenge (uga lintang-lintang liya) kuwe jane bal gas sing ning jerone terus-terusan ngalami reaksi nuklir.
Manfaat[sunting | sunting sumber]
mBalik ming:


text:
Olecko (Jerman Treuburg/Marggrabowa) iku sawijining kutha ing Polen. Kutha iki sing ndunungi... jiwa.
Kutha ing Polen
it:Olecko


text:
usalem, cilaka sira iku,
nganti pira suwene maneh anggonira dadi
suci?
Bab mangsa ngerak
14:1--15:4
1 Pangandikane Sang Yehuwhah marang
Nabi Yeremia bab mangsa ngerak.
2 Yehuda ngrudatin,
gapurane padha ambruk,
lan katon memelas njepaplang ana ing
lemah;
pasambate Yerusalem muluk mandhuwur.
3 Para panggedhene padha utusan
 abdi-abdine golek banyu,
padha tekan ing sumur-sumur,
nanging ora oleh banyu,
satemah padha bali kalawan kendhi-kendhi
 kang isih kothong.
Padha isin, polatane kucem,
temah sirahe dikudhungi.
4 Pagawean ing pategalan wus kandheg,
amarga ora ana udan ing nagara,
satemah wong tani padha kegelan lan
sirahe dikudhungi.
5 Malah ana menjangan ing ara-ara
kang ninggal lunga anake kang lagi lair,
awit ora ana suket nom.
6 Kuldi alasan padha ngadeg ana ing
tengger-tengger gundhul,
mangap-mangap kaya asu ajag,
matane nglentrih, amarga ora ana suket.
7 "Dhuh Sang Yehuwah, sanadyan duraka
kawula
sadaya sami nggigat kawula,
mugi Paduka karsaa paring pambiyantu
dhumateng kawula,
margi saking asma Paduka!
Awit kathah panasar kawula,
kawula sami damel dosa wonten ing
ngarsa Paduka.
8 Dhuh Andel-andelipun Israel,
Juru-pitulung ing wekdal karibedan!
Punapaa dene Paduka kados tiyang
ngamanca
wonten ing nagari ngriki?
kados tiyang lelana ingkang namung mampir
badhe sipeng kemawon?
9 Punapaa dene Paduka kados tiyang
bingung,
kadosdene pahlawan ingkang boten sagah
mitulungi?
Nanging Paduka rak wonten ing tengah-tengah kawula,
dhuh Sang Yehuwah, lan asma Paduka sinebat ing nginggil kawula.
Kawula mugi sampun ngantos Paduka tegakaken!"
10 Mangkene pangandikane Sang Yehuwah tumrap bangsa iki: "Wong iku padha seneng nglembara lan ora ngampah sikile. Mulane ora ndadekake keparenge Sang Yehuwah, nanging samengko Panjenengane karsa ngengeti durakane lan arep ngukum dosane."
11 Sang Yehuwah ngandika marang aku:
"Sira aja ndedonga amrih becike bangsa iki!
12 Sanadyan padha puwasa Ingsun ora bakal miyarsakake; sanadyan padha ngaturake kurban obaran lan kurban dhaharan, Ingsun ora bakal karenan marang bangsa iki, nanging Ingsun bakal numpes bangsa iki kalawan pedhang, pailan lan pageblug."
13 Aku banjur munjuk: "Dhuh Pangeran Yehuwah! Para nabi rak sampun nyariyosi dhateng tiyang-tiyang punika: Sira ora bakal padha ngalami perang lan ora bakal katempuh ing pailan, nanging sira bakal Sunparingi tentrem rahayu, kang santosa ana ing kene!"
14 Paring wang sulane Sang Yehuwah marang aku: "Para nabi iku padha meca goroh atas asmaningSun! Ingsun ora ngutus lan paring dhawuh serta ora paring pangandika marang para wong iku. Wong iku padha nglairake wangsit goroh, pamecane kang kothong lan akal culikaning atine dhewe.
15 Mulane
pangandikane Sang Yehuwhah tumrap para nabi kang padha meca demi asmaningSun, -- mangka Ingsun ora ngutus wong-wong iku, lan kang kandha: Ing kene ora bakal ketekan perang lan pailan -- : Para nabi iku dhewe kang bakal tumpes dening perang lan pailan! 16 Lan bangsa kang padha diwecani iku bakal padha mati gelangsaran ana ing lurung-lurunge Yerusalem marga saka perang lan pailan, lan ora ana wong kang bakal mendhem wong-wong iku: iya wong-wong iku dhewe, bojone serta anak-anake lanang lan wadon. Kaya mangkono anggoningSun bakal nempuhake pialane marang wong-wong iku."
17 Kandhakna tembung iki marang wong-wong iku:
"Luhku crocosan rina-wengi tanpa kendhat,
awit kenya, putrining bangsaku, kataton banget,
tatune ora bisa ditambani babar pisan.
18 Manawa aku metu menyang ing ara-ara ing kana ana wong kang padha mati,
marga diprajaya ing pedhang!
Manawa aku lumebu ing kutha ing kana ana wong kang padha lara kaliren!
Dalah nabi lan imam padha nglambrang ana ing nagara kang ora disumurupi."
19 Yehuda punapa Paduka tampik babar pisan?
Panggalih Paduka punapa jeleh dhateng Sion?
Punapaa dene kawula sami Paduka gebagi ngantos boten saged mantun babar pisan?
Kawula sami ngajeng-ajeng tentrem rahayu,
nanging boten wonten punapa-punapa ingkang sae,
ngantos-antos kasarasan,
nanging ingkang wonten namung pagiris.
20 Dhuh Sang Yehuwah, kawula sami ngrumaosi kadursilan kawula lan durakanipun leluhur kawula;
sayektos, kawula damel dosa dhumateng Paduka.
21 Paduka mugi sampun nampik kawula sadaya, amargi saking asma Paduka,
sampun ngantos nyepelekaken kaluhuranipun dhampar Paduka.
Mugi ngenetana dhateng prasetyan Paduka kaliyan kawula sadaya, sampun Paduka batalaken!
22 Saking panunggilanipun para dewaning para bangsa,
ingkang tanpa gina punika,
punapa wonten ingkang saged ndhawahaken jawah?
Punapa langit piyambak saged nyukani jawah deres?
Rak namung Paduka piyambak, dhuh Sang Yehuwah,
Allah kawula, Andel-andel kawula ingkang nindakaken prakawis punika sadaya?
15 1 Sang Yehuwa ngandika marang aku: "Sanadyan Musa lan Samuel seba ana ing ngarsaningSun, galihingSun ora bakal bali maneh marang bangsa iku. Tundhungen saka ngarsaningSun kareben lunga! 2 Lan saupama padha takon marang sira: Kula sami kadhawuhan kesah dhateng pundi? wangsulana mangkene: Mangkene pangandikane Sang Yehuwa:
Sing marang pati, maranga ing pati!
Sing marang pedhang, maranga ing pedhang!
Sing marang pailan, maranga ing pailan!
Sing menyang tawanan, menyanga ing tawanan!
3 Ingsun bakal ndhatengake paukuman patang warna, -- mangkono pangandikane Sang Yehuwa --: pedhang kang memateni, asu-asu kang ngeret-eret, manuk-manuk ing awang-awang lan kewan-kewan ing bumi, kang padha mangsa lan ngrusak.
4 Kanthi patrap mangkono wong iku bakal padha Sundamel pangewan-ewan tumrap sakehing karajan ing donya, jalaran saka panggawene Manasye bin Hizkia, ratu Yehuda, ing Yerusalem."
Pagiris kang tuwuh marga dening peperangan
15:5


John Boyd Dunlop
John Boyd Dunlop yaiku bapak ban donya. [1]John Boyd Dunlop lair ing sawijining desa cilik yaiku ing Dreghome, Ayrshire, Skotlandia, tanggal 5 Februari 1840.[1] Wong tuwane nyambut gawe minangka tani.[1] Nalika isih cilik, dheweke seneng karo babagan peternakan, utamane ing perawatan lan pengobatan kewan ternak. [1]Mula, wong tuwane nyekolahake Dunlop ana ing Sekolah Kedokteran Hewan ing Edinurg.[1] Dunlop lulus saka sekolah Kedokteran Hewan nalika umure 19 taun. [1]Dheweke banjur manggon ana ing Belfast, Irlandia.[1] Ing kono dheweke mbangun reputasine kang suwene telung taun. [1]Pungkasane dheweke kasil anggone dadi wong kang misuwur. [1]Sejatine Dunlop dudu wong kang wiwitan nemokake ban amarga ban wis ditemokake dening Thomson, salah sawijining insinyur asal Inggris.[1] Nanging panemone Thomson ora bisa gawe wong dadi krasa kepenak nalika nganggo sawijining kendharaan.[1] Thomson gunakake lulang kewan minangka bahan dasare, mula ban mau dadi mati amarga ora ana panggonan angin.[1] Dunlop kasil anggone gawe ban kang ana isine angin, mula rasane kepenak. [1]
Ing sasi Februari taun 1888, dheweke kasil anggone gawe ban kang ana angine saka bahan karet. [2]Dheweke matenake panemone tanggal 7 Desember 1888. [2]Dunlop tinggal donya nalika tanggal 23 Oktober 1921. [2]